text:
Palo Alto, California:Diabierna anochi, John Heard a wordo haya sin bida den un hotel na Palo Alto, California, esaki a keda oficialmente conoci despues cu a sali un relato di prensa cu a keda publica pa e oficina di Forense di Santa Clara, confirmando cu John Heard a fayece.
E Examen medico y autopsia a wordo haci diasabra den oranan di mainta, e causa di su morto ainda no ta conoci, falta algun test mas pa wordo haci y esey lo por dura tres pa cuater siman, pa asina por determina e causa di su morto.
Algun dia pasa e actor a haci un operacion chikito na su lomba y tabata recuperando den e hotel na Palo Alto, California.
Segun vocero di polis local, John Heard lo a wordo encontra pa un persona den su camber y e persona aki mesora a bati alarma, bisando cu na e hotel lo tin persona cu mester atencion medico cu hopi urgencia, mesora a manda polis, brandweer y ambulance na e hotel, pero autoridad local no por a haci nada mas, paso ya e curpa di John tabata sin bida.
John Heard tabata un actor cu a laga un carera hopi exitoso di 4 decada atras. Tambe na Broadway, New York e ela actua den varios obra theatral y varios serienan na television. John Heard a cuminsa su carera como actor na aña 1970 den Sopranos.
John Heard a actua den Home Alone, como tata di Kevin, ( Macaulay Culkin), ela actua tambe den e peliculanan conoci manera; Big, Beaches, Awakenings, Pelican Brief, ela wordo nomina pa Emmy Awards pa actua den e pelicula White Chicks, ela actua den Deceived, Gladiators y hopi mas.
John Heard tabata tin tambe un rol den un pelicula nobo cu lo mester sali e anja aki, e pelicula yama Living Among Us. Ainda no ta conoci ki dia e pelicula aki lo wordo estrena y cu si elo wordo estrena den Cinemanan.
John Heard tabata casa y divorcia tres biaha, e ta laga tres yiu atras, John Matthew, Max y Annika.


c: text/html

text:
Tag Archives: ceramento
Orario SVb Bierna Santo y Pasco di Resureccion
En conexion cu dianan liber di Bierna Santo y di dos dia di Pasco di Resureccion SVb ta anuncia e siguiente orarionan adapta pa notificacion di AO via telefon y online: Na telefon 527-2782 di diabierna 2 april te cu dialuna 5 april por notifica AO di 7:00 AM te cu 11:00 AM Via nos… Mas Informacion
Orario SVb durante dianan di fiesta 2020
En conexion cu dianan di fiesta SVb ta anuncia e siguiente orarionan adapta di oficinanan di SVb: 24 december 2020: SVb ta cera. Por notifica AO na 527-2782 di 7:00 AM pa 11:00 AM y por notifica AO Online di 7:00 AM pa 9:00 AM. 25 y 26 december 2020: SVb ta cera, por solamente… Mas Informacion
Conferencia di Prensa 30 maart 2020 Director SVb ir. Edwin M. Jacobs
SVb cera Diamars 17 maart 2020 12:00 PM
SVb ta cera awemerdia 17 maart 2020 entrante 12:00 PM. Nos ta habri bek diahuebs 19 maart 2020. Nos ta ofrece nos disculpa pa cualkier inconveniencia.
Diabierna SVb ta cera 12:00 PM
En conexion cu actividadnan interno, diabierna 21 di februari, merdia entrante 12:00 PM henter SVb ta cera pa publico. Durante e oranan aki nos callcenter y otro liñanan di telefon tambe ta cera. Nos Helpdesk MiSVb tambe ta cera riba riba e merdia aki. E ceramento no lo afecta nos website of sistemanan online. Nos… Mas Informacion
Oficina Pensioen San Nicolas ta Habri Bek 1 Februari
Debi na circumstancianan for di nos alcanso temporalmente nos a cera nos oficina di Pensioenen na San Nicolas. Entrante 1 februari 2020 e oficina di Pensioenen ta habri bek na San Nicolas. Te cu 1 februari por acudi solamente na nos Departamento di Pensioenen na Vondellaan 21. Nos ta ofrece nos disculpa pa cualkier molester… Mas Informacion
Ceramento di Oficinanan di SVb Durante Dianan di Fiesta
En conexion cu celebracion di Aña Nobo, tur oficina di SVb ta cera pa publico riba e siguiente dianan: • Dialuna 30 di december 2019 entrante 12:00 PM • Diamars 31 di december 2019 henter dia • Diaranson 1 di januari 2020 henter dia • Diahuebs 2 di januari 2020 henter dia Riba e dianan… Mas Informacion
Ceramento di Oficinanan di SVb Durante Dianan di Fiesta
En conexion cu celebracion di Pasco di Nacemento y di Aña Nobo, tur oficina di SVb ta cera pa publico riba e siguiente dianan: • Diamars 24 di december 2019 henter dia • Diaranson 25 di december 2019 henter dia • Diahuebs 26 di december 2019 henter dia • Dialuna 30 di december 2019 entrante… Mas Informacion
Diabierna 29 november, parti merdia Callcenter y Administracion Medico di SVb ta cera
En conexion cu actividadnan interno nos Callcenter y Administracion Medico ta cera riba diabierna 29 di november 2019, entrante 12:00 PM merdia. Por haci uso di nos website pa Notifica AO online: www.svbaruba.org/ao. Notificacion di AO (meld ziek) mediante telefon 527-2782 diabierna merdia no ta posibel. Tambe no tin control medico despues di 12:00 PM…. Mas Informacion
Diaranson SVb ta cera 2:00 PM
En conexion cu actividadnan interno, diaranson 27 di november, merdia entrante 2:00 PM henter SVb ta cera pa publico. Durante e oranan aki nos callcenter y otro liñanan di telefon tambe ta cera. E ceramento no lo afecta nos website of sistemanan online. Nos ta pidi nos desculpa pa cualkier inconveniencia cu esaki por causa.

robotstxt: allowed

filter: keep


text:
Bo sosten ta bon biní.
Buletin
Buletin mei – yüli 2021
Den e buletin aki: Promé reunion general di Bondsraad, medida di preis pa supermerkadonan, akshon en torno minimo soshal, movementu den e plan pa drecha kayanan, akshon di Unkobon relashoná ku pasashi aereo. Promé reunion general di Bondsraad Despues di a posponé e promé reunion general pa motibu di Covid 19, dia 7 di yüni último esaki a tuma lugá. Den e reunion aki a keda aprobá:• Presidente...
Buletin mart – aprel 2021
Den e buletin aki: Promé reunion anual di Konseho di Bònt osponé te 7 di yuni 2021, Proyekto komparahon di preis, akshon di Unkobon relashoná ku minimo sosial, akshon di Unkobon relashoná ku kayanan na Boneiru, ultimo rekordatorio en torno kontribuhon Promé reunion anual di Konseho di Bònt E promé reunion anual di Konseho di Bònt di Unkobon ku mester a tuma lugá dia 29 di mart ultimo a keda...
Buletin febrüari 2021
Den e buletin aki: Promé reunion anual di Konseho di Bònt, Eric Booi ta konta di su eksperensia komo miembro di direktiva di Unkobon, Unkobon a bolbe habri e kaso “kayanan di Boneiru” Promé reunion anual di Konseho di Bònt riba djaluna 29 di mart 2021Tur miembro di Unkobon ta keda kordialmente invitá na e promé reunion anual di Konseho di Bònt kual lo tuma lugá djaluna 29 di mart 2021 den Hòfi...
Buletin yanüari 2021
Den e buletin aki: Eric Booi ta bai baha komo presidente di direktiva di Unkobon, estudio riba posibilidat pa spar koriente, investigashon entrega di pòst, lo no kompará preis di komestibel den yanüari. Eric Booi ta bai baha komo presidente di direktiva di Unkobon Resientemente Eric Booi a informá koleganan ku entrante 7 di mart 2021 e lo retirá komo presidente di direktiva di Unkobon....
Buletin dézèmber 2020
/ Den e buletin aki: di dos reunion general pa loke ta trata 2020, diskriminashon geográfiko di bankonan na Hulanda, programa radial relashoná ku e proyekto komparashon di preis Di dos reunion general pa loke ta trata 2020 Konseho di Bònt (Bondsraad) ta organisá dos biaha pa aña un reunion den kua tur miembro ta bon bini. Dia 2 di novèmber ku a pasa esaki a tuma lugá den Hòfi Kultural. A informá...
Buletin òktober 2020
Den e buletin aki: di dos reunion general pa loke ta trata 2020, komparashon di preis ta bai re-anudá ku OLB komo partner nobo, ofisina di Unkobon situá na Kaya Korona, preis di gasolin awó mas barata ku na Kòrsou. Partisipashon Probablemente bo lo a sinti su falta. Pa motibunan imprevisto e buletin ougustus/sèptèmber no a wòrdu publiká. Di dos reunion general Manera konosí, Konseho di Bònt...
Wak nos riba Media Soshal
Bo sosten ta importante
Yena aki bo datonan i registrá Solamente $15 pa aña.


text:
KRALENDIJK — Djadumingu promé di sèptèmber alrededor di 12.20 a mèldu na polis ku tabatin un aksidente riba Kaya Korona. E aksidente tabata entre dos outo di famia i un di e personanan sintá den un di e vehíkulonan a sufri leshon. Shofùr di un di e outonan, probablemente a bira malu tras di stür i esaki a okashoná e aksidente. Ku ambulans a hiba e shofùr hospital pa tratamentu médiko.
Den e anochi di 30 di ougùstùs a detené e hòmber di 25 aña di edat di inisialnan C.A.P. relashoná ku buracheria na lugá públiko i tambe pasobra e no a sigui òrdu di polis.
Riba e mes un dia banda di 3’or di atardi tabatin un aksidente ku herido riba Kaya Korona. Ta trata aki di un aksidente entre un outo i un skuter. E shofùr di e skuter a resultá heridá i a transport’é pa hospital pa tratamentu médiko.
E mes un fecha ariba menshoná, a detené e hòmber di 61 aña di edat di inisialnan J.V.F relashoná ku ladronisia i inkubrimentu.
Djasabra 31 di ougùstùs 2019 a detené un hòmber di inisialnan R.R.J relashoná ku buracheria na sitio públiko.
Durante siman tras di lomba e aspirantenan bou di guia di polis a kontrolá mas ku 300 vehíkulo durante di un kòntròl di tráfiko.
Durante di e kòntròl, a duna vários atvertensia pa falta di kumplimentu ku e reglanan nobo di tráfiko. Entrante promé di òktober ta kuminsá parti but pa tipo di infrakshonnan manera menshoná.
Kuerpo Polisial Hulanda Hulanda Karibense a tuma nota ku hopi shofùr no ta usa “richtingaanwijzer” (indikadó di direkshon) . Segun lei mester kumpli ku e regla. E ta obligatorio. KPCN ta bolbe rekordá tur usuario riba e regla aki.


text:
Cu aprobacion unanime den parlamento.
ORANJESTAD – Siman pasa parlamento a aproba e cambio den ley di ‘inkomstenbelasting’ unda cu a inclui dos facilidad entrante 2016. Minister di Finanza, Angel Bermudez, a splica cu awor den aangifte por deduci tanto e interes como tambe e pago cu ta haci riba un fiansa di estudio.
Te cu aña 2015 tabata existi unicamente e posibilidad pa deduci e interes, pero awor por integralmente deduci e pago mes for di bo entrada. E ley aki cu a keda aproba siman pasa den Parlamento, segun splicacion di Minister Bermudez, tambe ta inclui un rebaho di 35% na esunnan cu tin un fiansa di pais Aruba pa nan estudio.
Sin embargo e mandatario splica cu e cambio aki ta conta cu dos banda. E descuento di 35% riba pago di fiansa di estudio aki ta conta pa esunnan cu ta page den un solo biaha. Minister Bermudez ta indica cu den caso di un studiante cu no ta bin bek Aruba of ta keda biba den exterior, e ta facilita nan pa nan no keda 15 pa 20 aña cu un encargo di pago na Aruba pa paga e lening bek. E grupo di studiante aki tambe ta haya un facilidad pa paga nan fiansa den un solo biaha cu e descuento di 35%.
Di otro banda esunnan cu bin bek y cu registra na Aruba despues di nan estudio tambe por bin na remarke di e 35% di descuento cu antes tabata e parti di ‘beurs’ cu nan tabata haya. “Esaki ta reduci e debe total cu nan tin y nan ta haya un areglo di pago cu segun e ley aworaki, ta di 15 aña cu un interes di 2%”, e mandatario a sigui informa.
Minister Bermudez aindica cu Departamento di Direccion di Finanzas den e proceso aki a inventarisa henter e cartera di fiansanan cu gobierno a otorga den e ultimo 30 aña, cu ta un suma di mas cu 400 miyon florin. “Actualmente nos sa precisamente ken debe cuanto y pa esaki nos a institui tambe un afdeling special na Direcion di Finanzas pa esaki”, e mandatario a expresa.
Den e siguiente lunanan, e departamento aki cu awor ta conta cu un programa digital pa administra y procesa henter e cartera aki lo factura tur ‘statements’ lo informa tur studiante y ex-studiante cu a ricibi fiansa di estudio, kico exactamente nan debe, kico ta e condicionnan, e terminonan cu nan por tene nan mes na dje pa e debe aki y kico ta nan obligacionnan pa e fiansanan cu nan a haya.


text:
Subsidio di Salario
KICO TA SUBSIDIO DI SALARIO?
Subsidio di Salario ta un sosten financiero pa empresanan local cu a consecuencia di e situacion actual causa pa e pandemia COVID-19 ta sufri un perdida di entrada di benta di por lo menos 25%. E meta principal di e programa di Subsidio di Salario ta pa mantene mas trahado cu ta posibel den servicio maske cu tin menos (of no tin) actividad economico y pa garantisa pago parcial di salario di e trahado (Decreto Ministerial, 13 di mei, 2020, Minister di Finansa, Asuntonan Economico y Cultura).
Por wak tur video cu splicacion riba e Subsidio di Salario akinan: https://www.svbaruba.org/video-subsidio-di-salario/
E Subsidio di Salario ta consisti di dos parti:
● 60% di e SVb-loon riba 15 di maart 2020 te cu e SVb-loongrens (Afl. 5.850) pa haci posibel cu e dunado di trabou por sigui paga por lo menos e parti ey como salario bruto na e trahado; y
● 11.6% di e SVb-loon menciona te cu e SVb-loongrens (Afl. 5.850) como compensacion parcial di e resto di gastonan di salario di e dunado di trabou (incluyendo primanan di e dunado di trabou).
E porcentahenan menciona ta wordo multiplica cu e porcentahe di perdida di entrada di benta.
Por lo tanto e total di e Subsidio di Salario ta maximal Afl. 4.188,60 (71.6% di e SVb-loon Afl. 5.850).
E suma exacto di e subsidio ta wordo calcula a base di e decision aproba di Conseho di Minister di Reino riba peticion di Gobierno di Aruba cu ta basa ariba e siguiente puntonan:
● e base ta e total di e SVb-lonen di e trahadonan registra na SVb te cu e SVb-loongrens (Afl. 5.850);
● esaki ta wordo multiplica cu 71.6%;
● y despues ta multiplica esaki cu e porcentahe di perdida di benta premira den e luna respectivo.
E porcentahe di perdida di entrada di benta premira ta e entrada di benta premira pa e luna en cuestion na 2020 compara cu e entrada di benta actual di e mesun luna ey na 2019.
E dunado di trabou mester, manera ya caba indica, sigui paga un salario bruto di por lo menos 60% di e SVb-loon di e trahado. Esaki ta implica cu e reduccion di ora di trabou (arbeidstijdverkorting – ATV) ta maximal 40%.
Di e salario bruto di e trahado mester retene – ademas di e parti di e trahado pa cu prima di pensioen general – loonbelasting y e parti di e trahado pa cu e primanan social. Esakinan ta wordo cubri (te cu 60% di e SVb-loon) door di e Subsidio di Salario. Hunto cu e parti di e dunado di trabou pa cu e primanan social (parcialmente cubri door di e Subsidio di Salario) esakinan mester wordo declara y paga manera custumber na Departamento di Impuesto y SVb prome cu dia 15 di e siguiente luna.
EHEMPEL
Pa asisti e dunado di trabou cu e decision si ta acepta e Subsidio di Salario a traha un tabel. E tabel ta duna varios ehempel na diferente nivel di salario, porcentahenan di perdida di entrada di benta premira y e efectonan di esaki riba dunado di trabou y e trahado.
NOTA: E ehempelnan ta indicativo so. Ningun derecho por wordo deriva di e informacion presenta den e tabel.
Notificacion importante pa tur dunado di trabou: Subsidio di Salario ta inclui e primanan social. Consecuentemente e dunado di trabou no por aplica e descuento ariba e primanan social di e dunado di trabou basa ariba e Plan di Alivio Fiscal di Departamento di Impuesto.
REKISITIONAN PA SUBSIDIO DI SALARIO
Companianan cu no wordo categorisa como empresa menos vulnerabel mester cumpli cu e siguente rekisitonan pa por tin derecho ariba e Subsidio di Salario,:
1. E compania a experiencia consecuencianan negativo door di COVID-19 y ta premira un perdida di entrada di benta di por lo menos 25% den e luna pa cual ta aplica pa e Subsidio di Salario;
2. E compania no mag retira trahado pa motibonan socio-economico;
3. E compania ta paga un salario bruto di minimal 60% di e SVb-loon na e trahado;
4. E compania y tur trahado tabata registra na SVb dia 15 di maart, 2020;
5. E compania ta registra na Departamento di Impuesto y tin un persoonsnummer;
6. E compania ta cumpli cu tur deber relaciona cu pago di impuesto y primanan pa e luna pa cual ta aplica pa Subsidio di Salario;
7. E compania ta entrega e aplicacion pa Subsidio di Salario na tempo.
Dunadonan di trabou cu den april a aplica (sea parcial of por completo) “no work, no pay” loke a haci cu su trahadonan kisas a aplica pa un pago di e fondo di emergencia (FASE), por resumi pago di salario den luna di mei (di acuerdo cu e di tres rekisito) pa bin na remarke pa e Subsidio di Salario.
ADELANTO
Pa facilita e dunado di trabou y brinda e ayudo mas lihe posibel e Subsidio di Salario ta wordo paga den forma di un adelanto (na Hulandes un voorschot) a base di e perdida di entrada di benta premira pa e dunado di trabou. Despues lo controla y fiha e suma di subsidio a base di entrada real di e dunado di trabou den e lunanan cu e dunado di trabou a ricibi e adelanto di e Subsidio di Salario.
E Subsidio di Salario ta un subsidio y no un fiansa, e dunado di trabou no mester paga esaki bek. Si lo haci ahustenan necesario na e suma final di subsidio a base di e entrada di benta real y otro informacion financiero di e dunado di trabou.
APLICACION
E Subsidio di Salario ta wordo paga pa luna. Cada luna cu por aplica pa Subsidio di Salario e dunado di trabou lo ricibi un notificacion via e-mail di SVb. Despues di ricibi e notificacion e dunado di trabou tin un cierto cantidad di dia cu e por yena e formulario di aplicacion. Pa yena e formulario di aplicacion e dunado di trabou mester drenta den su portal digital di MiSVb (https://misvb.svbaruba.org). Pa drenta e dunado di trabou ta ingresa su credencial. Ora cu e dunado di trabou ta den su portal e ta bay wak e formulario di aplicacion pa Subsidio di Salario pa e luna en cuestion. E formulario di aplicacion ta den e portal di e dunado di trabou mientras e periodo di aplicacion ta habri. Na momento cu e fecha pasa, e formulario di aplicacion no lo ta disponibel mas riba e dunado di trabou su MiSVb.
E dunado di trabou mester yena e formulario completo y despues e ta primi ariba e boton “Entrega Peticion”. E dunado lo ricibi un confirmacion cu e peticion a keda entrega.
Despues cu e dunado di trabou a yena e formulario di aplicacion y a entrega e peticion, NO ta posibel pa haci cambio mas na e formulario di aplicacion.
PERDIDA ENTRADA DI BENTA PREMIRA
Ariba e formulario di aplicacion e dunado di trabou mester yena un porcentahe di perdida di entrada di benta premira pa e luna cu e dunado di trabou ta aplica pa Subsidio di Salario. Pa yega na e porcentahe aki e dunado di trabou mester haci lo siguiente. E dunado di trabou ta bay wak bek kico e dunado di trabou su entrada di benta real tabata den e aña anterior. Despues e dunado di trabou mester haci un estimacion (schatting) di e entrada di benta cu e dunado di trabou ta premira di bay tin na e mesun luna den 2020. E diferencia entre 2019 y 2020 den porcentahe ta bira e dunado di trabou su perdida di entrada di benta premira cu mester yena ariba e formulario di aplicacion.
Un ehempel simplifica pa luna di mei pa ilustra. Compania X ta premira cu na luna di mei 2020 e ta bay tin 70% menos na entrada di benta paso na mei 2019 su entrada di benta tabata AFl. 10.000 y pa luna di mei 2020 e ta premira cu e lo tin na entrada di benta AFl.3.000. E diferencia entre e dos sumanan ey ta 70%. E procentahe ey ta bira loke e dunado di trabou ta yena ariba e formulario di aplicacion.
INFORMACION DI COMPANIA
SVb tey pa asisti e dunado di trabou. Pero pa SVb por haci esaki na e miho manera posibel e ta hopi importante pa e dunado di trabou di su parti percura pa tur su informacion ta corectamente registra na SVb.
Informacion importante pa verifica:
- E-mail di contacto – SVb ta manda tur notificacion di Subsidio di Salario pa e e-mail cu e dunado di trabou tin registra na SVb y pesey ta importante esaki ta e e-mail corecto di e compania
- Informacion di trahado – tur informacion di trahado mester ta recien y corecto
- Informacion di banco – e cuenta di banco mester ta e cuenta di banco di e compania y mester ta semper corecto y completo pa evita problema ora di haci pago
KEHO/ OBHECION
Si un dunado di trabou no ta di acuerdo cu un decision tuma pa SVb relaciona cu Subsidio di Salario e tin e posibilidad pa manda su keho na bezwaarloonsubsidie@svbaruba.org. E dunado di trabou mester menciona den su keho e nomber completo di compania, number di SVb y un descripcion amplio y detaya di e keho. Kehonan cu no ta completo no lo wordo evalua.
Den caso cu e dunado di trabou no ta bin na remarca pa ricibi Subsidio di Salario y a wordo informa di esey por medio di un notificacion oficial di SVb, dunado di trabou tin te 6 siman despues di a ricibi e notificacion di SVb pa entrega un obhecion na bezwaarloonsubsidie@svbaruba.org. E obhecion mester contene e nomber di compania, number di SVb, number di e decision di SVb contra cua e tin obhecion y un descripcion amplio y detaya dicon e no ta di acuerdo cu e decision di SVb. Obhecionnan cu no ta completo no lo wordo evalua.
SUBSIDIO DI SALARIO Y E TRAHADO
Un dunado di trabou cu a ricibi Subsidio di Salario mester usa e fondonan pa paga su trahadonan. E calculacion di e suma na Subsidio di Salario ta a base di e informacion cu e dunado di trabou tin registra pa e trahado na SVb dia 15 di maart, 2020. E trahado tin e derecho di pidi su dunado di trabou pa wak cuanto e dunado di trabou a ricibi na Subsidio di Salario pa su persona.
Gobierno lo duna dunado di trabou, depende di su perdida di entrada, subsidio pa paga e trahado te cu un maximo di 60% di salario registra na SVb te cu e limite di salario maximo di SVb cu ta Afl. 5.850,- pa luna.
Den caso cu dunado di trabou no por paga su parti di salario e dunador di trabao mester jega na un acuerdo cu su trahado riba e 40% di salario trahando menos ora (‘arbeidstijdverkorting’). Pues punto di bista ta cu trahado ta traha e candidad di ora segun e salario cu e ta ricibi, a menos cu partidonan a cumbini algo otro (for di e pagina di Departamento di Labor).
Un trahado no por ricibi pago di FASE y Subsidio di Salario. Si e ta ricibi FASE e no por haya pago di salario por medio di Subsidio di Salario y vice versa.
Ariba e pagina di Departamento di Labor tin mas informacion di Subsidio di Salario y e trahado (www.daoaruba.com).
PREGUNTA
Pa facilita e proceso di aplicacion y contesta pregunta di dunado di trabou y trahado relaciona cu e programa di Subsidio di Salario a bin cu un Service Center. E Service Center a compila un lista di preguntanan frecuente relaciona cu e topico Subsidio di Salario cu ta sigui aki bou.
E dunado di trabou mester paga e Subsidio di Salario bek?
Subsidio di Salario ta un subsidio, no un fiansa. No mester paga esaki bek. E Subsidio di Salario ta wordo paga na e compania den forma di un adelanto (un voorschot) a base di e perdida di entrada di benta premira. Despues ta bay wak a base di e compania su declaracionnan di impuesto y otro datonan financiero kico e perdida di entrada di benta real tabata y lo haci ahustenan necesario.
Con un compania por premira e perdida di entrada di benta?
E compania mester haci un inschatting di esaki. Un ehempel pa luna di juni 2020. E compania mester wak kico e tabata tin na entrada di benta na juni 2019. Despues e ta bay schat in (premira) kico e ta pensa di bay tin na entrada di benta na juni 2020. E diferencia entre juni 2019 y juni 2020 den porcentahe ta bira e dunado di trabou su perdida di entrada di benta premira.
Dicon mi compania no a ricibi e e-mail pa aplica pa ricibi Subsidio di Salario?
Tin compania cu ta wordo considera menos vulnerabel. E companianan aki a wordo notifica via e-mail cu nan no ta bin na remarke pa aplica pa ricibi Subsidio di Salario.
Con un trahado sa si e dunado di trabou a bin na remarca pa y a ricibi e Subsidio di Salario?
E trahado por puntra su dunado di trabou esaki. E dunado di trabou tin e deber di mustra – riba peticion di e trahado – e suma cu e a ricibi na subsidio pa e trahado (Decreto Ministerial, mei 13, 2020).
Si e trahado ta ricibi pago di FASE e lo ricibi pago via di su dunado di trabou tambe awor cu tin Subsidio di Salario?
E trahado por ricibi of pago via FASE of via Subsidio di Salario, no tur dos.
Con por calcula cuanto un compania ta bay ricibi na Subsidio di Salario?
Mas ariba den e seccion informativo tin un tabel cu algun ehempel pa ilustra con mester calcula e pago di salarionan, loonbelasting y e primanan.
E calculacion ta:
e total di e SVb-lonen di e trahadonan di e dunado di trabou registra na SVb te cu e SVb-loongrens (Afl. 5.850) X 71.6% X cu e porcentahe di perdida di benta premira den e luna respectivo.
E perdida di entrada di benta premira ta 50% y no 100%. E dunado di trabou mester paga e diferencia entre loke ta ricibi na Subsidio di Salario y e salario bruto di por lo menos 60% di e SVb-loon di e trahado?
Si, e dunado di trabou mester paga esaki pa asina e trahado por ricibi un salario bruto di por lo menos 60% di e SVb-loon.
Mester paga primanan social di e dunado di trabou riba e Subsidio di Salario?
Si, e Subsidio di Salario cu e dunado di trabou ta ricibi ta consisti di un componente (11.6%) como compensacion parcial di e resto di gastonan di salario di e dunado di trabou (incluyendo primanan di e dunado di trabou).
Esakinan mester wordo declara y paga manera custumber na Departamento di Impuesto y SVb prome cu dia 15 di e siguiente luna.
Si e dunado di trabou haya Subsidio di Salario ki efecto esaki ta bay tin ariba punto 2 di e Fiscaal Noodplan cu Departamento di Impuesto a publica poco tempo atras?
Subsidio di Salario ta inclui e primanan social. Consecuentemente e dunado di trabou no por aplica e descuento ariba e primanan social di e dunado di trabou basa ariba e Plan di Alivio Fiscal di Departamento di Impuesto.
Kico ta e diferencia entre FASE y Subsidio di Salario?
FASE ta un programa di sosten financiero dirigi ariba e trahado cu a perde trabou of cu oranan drasticamente reduci a consecuencia di e crisis. E Subsidio di Salario ta un sosten financiero dirigi riba e dunado di trabou cu e meta pa mantene cupo di trabou y garantisa pago parcial di e salario di e trahado.
Un ZZP’er ta bin na remarca pa Subidio di Salario?
No, un ZZP’er no ta bin na remarca pa Subsidio di Salario. ZZP’ers tambe lo ricibi un ayudo financiero di parti di Gobierno di Aruba si pero por medio di FASE. Riba e pagina di FASE tin mas informacion pa cu e sosten financiero aki (www.fasehelpdesk.com).
Unda ta haya e formulario di aplicacion pa Subsidio di Salario?
E dunado di trabou mester bay na e portal digital MiSVb y ingresa usando su credencial (nomber di usuario y password). Den su portal e dunado di trabou ta bay wak riba e prome dia di luna e formulario di aplicacion pa Subsidio di Salario. E dunado di trabou mester yena e formulario full y despues click ariba e boton ENTREGA PETICION.
Por haci cambio na e formulario di aplicacion despues cu a entrega esaki?
No por haci cambio na e formulario di aplicacion despues cu a yena esaki y primi ENTREGA PETICION.
Tur luna mester aplica di nobo pa Subsidio di Salario?
Pa cada luna cu por aplica pa Subsidio di Salario e dunado di trabou mester aplica door di yena e formulario di aplicacion despues di a ricibi e notificacion di SVb.
Un dunado di trabou por usa e Subsidio di Salario pa otro gasto di negoshi?
No, e Subsidio di Salario por wordo usa solamente pa paga e salario di trahadonan.
Un dunado di trabou ta obliga pa aplica pa Subsidio di Salario?
No, e dunado di trabou cu a ricibi un notificacion di SVb cu e por aplica pa Subsidio di Salario no ta obliga pa haci esaki. E dunado di trabou ta haci su calculacion y evaluacion di su caso y ta tuma un decision.
Kico un dunado di trabou mester haci si ela ricibi Subsidio di Salario pa un trahado cu no tey mas cu e compania?
Den e caso aki e dunado di trabou mester sigui e siguiente pasonan:
- Debolbe e suma di subsidio ricibi pa e trahado na cuenta 6016390190 SVb Loonsubsidie na Aruba Bank, mencionando e werkgeverscode, ID nr. di e trahado cu no tey mas cu e compania y e luna cual ta debolbe.
- Informa SVb mediante un email na ejacobs@svbaruba.org cu e ta debolbe e suma paga pa subsidio di e trahado mencionando e werkgeverscode, ID nr. di e trahado cu no tey mas cu e compania y e luna cual ta debolbe.
- Bay na MiSVb y cera e relacion di trabao di e trahado en cuestion.
Kico ta e consecuencia si un trahado no firma e Akkoordverklaring Vermindering Arbeidsomvang (formulario di firma di SVb)?
Si un trahado no firma e formulario di firma di SVb, e dunado di trabou no ta ricibi subsidio di salario pa e trahado aki. Solamente pa trahadonan cu a firma e formulario di firma y tin un % di reduccion yena e dunado di trabou por ricibi subsidio di salario.
Kico mester haci si un trahado no por firma e Akkoordverklaring Vermindering Arbeidsomvang (formulario di firma di SVb)?
Si un trahado pa un motibo of otro no por firma e formulario su mes, e por apodera un otro persona pa firma pe. E trahado mester haci e apoderacion via un carta firma pa e trahado y esun cu e ta apodera pa firma pe. E carta mester ta acompaña pa un copia di ID di e trahado y di esun apodera. E carta aki e dunado di trabou mester tin’e den su archivo di compania. E carta NO mester wordo manda pa SVb.
Con e trahadonan mester firma ariba e Akkoordverklaring Vermindering Arbeidsomvang (formulario di firma di SVb)?
Tur trahado mester firma ariba e mesun formulario di SVb. No por laga cada empleado firma ariba copia di e formulario y despues ta ‘upload’ esaki como 1 documento. Si un empleado no por firma ariba e formulario original, e mester apodera un otro persona pa firma pe.
Kico ta pasa si e Akkoordverklaring Vermindering Arbeidsomvang (formulario di firma di SVb) no a scan completo?
Si parti di e formulario di firma no ta visibel, e aplicacion pa subsidio di salario ta wordo rechasa. SVb mester wak y lesa e formulario completo.
Ki dia SVb ta paga e Subsidio di Salario?
SVb ta transferi e suma di subsidio di salario pa e dunado di trabou despues cu e aplicacion a wordo aproba y si e dunado di trabou tin tur trahado registra cu nan salario real den nan portal digital MiSVb.
Con por cu e aplicacion pa Subsidio di Salario ta aproba pero e dunado di trabou no ta ricibi e suma?
SVb a constata cu tin dunado di trabou cu no tin e salario real di e trahado(nan) registra den nan portal digital MiSVb. Tanten cu esaki no wordo corigi, SVb no ta transferi e suma di subsidio di salario pa e dunado di trabou.
Con mester coregi e salario di e trahadonan den MiSVb?
E salario mester keda coregi pa tur luna desde cu e trahado(nan) a cuminsa traha bek of desde e luna cu a cuminsa ricibi subsidio di salario. E reduccion di salario cu a firma pe den e Akkoordverklaring Vermindering Arbeidsomvang mester cuadra cu e salario cu ta registra pa e luna ey den MiSVb. Pues si tin diferente reduccion pa diferente luna, lo mester coregi e salario pa tur luna tambe. Un ehempel. Si na juni e reduccion tabata 40% y na juli 20%, e salario real den MiSVb mester refleha esey pa cada luna.
Si pa un of otro motibo e dunado di trabou no por haci e cambio di salario pa e luna anterior of e sistema no ta duna e opcion mas, mester tuma contacto cu departamento di Premieheffing (heffing@svbaruba.org) y pidi pa nan asistencia pa por haci un coreccion manual den e sistema.
Un dunado di trabou por acorda diferente % di reduccion cu e trahadonan?
Si, esaki por. E % di reduccion ta keda acorda entre e dunado di trabou y e trahado y por varia di trahado pa trahado. E % di reduccion mester ta entre 0% (no tin reduccion di salario y ora di trabou) y 40% (40% reduccion di salario y ora di trabou). E % di reduccion no por ta mas cu 40%.
Si en caso bo pregunta no ta aparece den e lista di preguntanan frecuente, bo por tuma contacto cu e Service Center Subsidio di Salario via mail na loonsubsidie@svbaruba.org.


text:
DEN HAAG – Sekretario di Estado Raymond Knops (Relashonnan den Reino) por kuminsá prepará pa un debate pika ku Tweede Kamer. Mas i mas partido ke pa e intervení den reedifikashon di Sint Maarten.
Tweede Kamer ta ‘masha prekupá, awor ku e isla a kai den un krísis polítiko i konstitushonal. Despues ku gabinete Romeo-Marlin a kai luna pasá, e siman aki e pregunta ta surgi si e elekshon di novèmber por sigui.
Diferente partido di koalishon i oposishon otro siman ke tende di sekretario di estado Knops ’ki senario tin na man’ for di Den Haag pa garantisá e reedifikashon di e isla. Esaki a bin sali den un turno liber.
Mas partido ke intervení na Sint Maarten
Siman pasá CDA i VVD a bisa ku nan ta kontemplá un intervenshon na Sint Maarten via Konseho di Minister di Reino. Ámbos partido di koalishon ke pa Knops informá Kamer mas pronto posibel tokante kua ta e posibilidatnan ku tin.
Awor parse ku partido di oposishon PvdA tambe ta faboresé intervenshon gubernamental despues di kaida di gabinete Romeo-Marlin. ‘E drechamentu di e daknan i e aeropuerto, i e lantamentu bèk di ekonomia’ no por kore peliger ‘pa motibu di badabada polítiko i asuntu bruá’, e miembro di Kamer Attje Kuiken ta bisa. “Mi ta ferwagt sigur ku e sekretario di estado lo intervení den e kasonan aki.”
Intervenshon gubernamental ainda no ta den diskushon, e miembro di Kamer di D66 Antje Diertens ta haña. Promé e partido di koalishon ke sa di e sekretario di estado mes ‘ta kiko ta pasando eksaktamente’ i kiko tabata e resultado di e kombersashonnan te awor. Siman pasá Knops tabata na e islanan pa un bishita di trabou planeá.
‘Reedifikashon ta sigui, ku òf sin polítika di Sint Maarten’
Sí Diertens (D66) ke pa Hulanda intervení na un otro manera. Segun D66 e habitantenan di Sint Maarten entre otro mester por konta ku un bon kuido síkiko despues di orkan Irma. Diertens ke pa gabinete hulandes bira aktivo mandando organisashonnan di ousilio via di Banko Mundial.
SP tambe ke klaridat di Knops otro siman, tokante kua proyektonan Hulanda mes por tuma den reedifikashon. “Ke men loke nos por hasi, sin gobièrnu [di Sint Maarten ]”, miembro di Kamer Ronald van Raak ta bisa.
E instabilidat polítiko i korupshon di añanan largu na e isla ta prekupá SP. “Naturalmente ta masha straño ku nos mester reedifiká un pais outónomo, sin nan gobièrnu. Ta un situashon manera nunka no a mira”, segun Van Raak. “Aktualmente no tin masha sentido pa hasi palabrashon ku niun gobièrnu mes ku Sint Maarten por tin”.
Otro siman tin e debate ku Knops
Otro siman e debate anual ta tuma lugá tokante sèn i sosten for di Den Haag pa e partinan karibense di Reino. Den práktika e debate ta trata mas parti di aktualidat.
CDA ketu ketu a trata kaba di laga planeá un momentu e siman aki pa interogá gabinete. Pero esaki no a logra pa motibu di e agènda hopi okupá di Kamer.


text:
ORANJESTAD – Diaranson atardi Minister di Turismo sr. Dangui Oduber den un conferencia di prensa a elabora riba locual ta e cifranan di e bishitantenan cu Aruba a ricibi den e luna di september. Minister Oduber a menciona cu aruba ta sigui cu su recuperacion den turismo hopi positivo. Durante luna di september aña 2021 Aruba a ricibi 60.293 turista stayover y esaki ta nificia un recuperacion di 82% di e cantidad di bishitante compara cu september di aña 2019. Esaki ta hopi bon mirando cu aña 2019 tabata un aña record pa turismo na Aruba, e mandatario ta expresa.
Minister Oduber ta satisfecho cu e cifranan di september pero mester bisa cu esaki nan tabata menos cu e proyeccionan cu tabata tin pa luna di september. Motibo di esaki ta e yegada di e variante di delta cu tabata considera e tercer ola di COVID. Den luna di augustus e casonan a lanta rond mundo, Aruba no tabata excepcion. Na Aruba por a mira un aumento drastico den hospitalisacion, aumento drastico den fayesidonan y un aumento drastico di e casonan pa dia. Tur esakinan tabata tin su efecto riba e proyeccion cu tabata tin pa luna di september. Actualmente e cifranan di COVID durante e ultimo 3 siman ta birando mucho menos y esaki ta percura pa un turismo mas solido, asina Minister Oduber a trece dilani.
Locual a sobresali ta e cresemento di turistanan procedente for di Hulanda cu tabata tin un cresemento di 28%. Tambe por a mira un aumento den cresemento di 10% for di turistanan cu ta bin for di Colombia. Turistanan cu ta procedente di Brasil a aumenta cu 4% y e mercado Americano cu ta esun di mas importante pa Aruba ya caba a yega mas cu 100 porciento di recuperacion den e luna di juli. Minister Oduber a splica cu e cifra di juli di 2021 tabata mas halto cu e cifra di juli 2019 cu tabata e aña record den turismo, a papia di 109% di recuperacion. Na augustus e recuperacion tabata di 96% y na luna di september e recuperacion tabata di 91% compara cu na aña 2019 di e mesun lunanan.
Minister Oduber a enfatisa cu e mercado Americano ta e mercado cu semper a contribui mastanto na e desaroyo di turismo na Aruba y ta e mercado mas importante pa pais Aruba. A base di e cifranan di recuperacion por conclui cu e mercado Americano ta keda e mercado cu ta duna e miho prestacion. E proyeccion di e lunanan nos dilanti esta november y december ta mustrando hopi positivo y tin dia den luna di december cu Aruba lo ta ricibiendo hasta 35 vuelo riba un solo dia. Indicacionnan pa luna di december 2021 ta mustra cu Aruba lo bay surpasa 100 porciento di recuperacion compara cu december di aña 2019, asina e mandatario a trece dilanti.
Minister Dangui Oduber ta sumamente satisfecho cu Aruba ta surpasando 80% di e grado di recuperacion, segun e mandatario esaki ta algo cu ningun hende a pensa ta posibel inicialmente. E proyeccionnan cu tin ta hopi alentador pa e recuperacion di Aruba su turismo y economia. Gabinete Wever-Croes 2 a pone esaki como meta y Minister Oduber ta contento con tur cos ta desaroyando pa cu turismo.


text:
CochabambaNews
Medayista di plata Joel ta bek
Un regreso cu sentimento mixto
Medayista di Plata den e Weganan Sur Americano Cochabamba 2018, Joel Kuiperi a regresa bek Aruba.
Un regreso cu sentimento mixto ta loke nos a experiencia diadomingo atardi na aeropuerto na e yegada di e atleta di Pesas, Joel Kuiperi cu algun dia atras a hasi historia pa Aruba door di logra medaya di Plata den e Weganan Odesur teni na Cochabamba, Bolivia. Spera pa su famia, amigonan di pesas y prensa, Joel a wordo ricibi cu hopi entusiasmo y alegria. Tur presente tabata contento cu e logro grandi di Joel cu den su prome aparicion dennun competencia grandi ta logra un medaya pa Aruba.
Den entrevista teni cu Joel e la conta nos cu un dia prome e la soña cu e medaya di Plata y e tabata sa cu e lo logra esaki. Mas cu claro e sentimento tabata mixto ora Joel a papia di su ruman Omar, awe den felis memoria cu sin duda tabata den su banda na Cochabamba. E medaya tabata dedica na su persona. Un momento sigur di hopi emocion pa tur presente na airport.
Riba e combinacion di foto e yegada di Joel Kuiperi.


text:
E aña aki e clubnan di futbol afilia na Arubaanse Voetbal Bond (AVB) ta ricibi materialnan deportivo. AVB a traha riba e proyecto hunto cu CONCACAF y awo ta cla pa entrega e materialnan di futbol na e clubnan. E prome nan cu AVB a bishita ta SV RCA, SV Riverplate y SV Dakota, di cual e futbolistanan tabata entusiasma pa ricibi e materialnan.
Pa Ing. Richard Dijkhoff, Presidente di AVB, ta cu hopi orguyo e tabata presente na entrega di material na e organisacion di RCA, cu ta un di e organisacionnan di mas grandi di Aruba y bon organisa. Por medio di e yudansa di CONCACAF, awor AVB ta ofrece e clubnan diferente material pa nan por contribui na desaroyo di futbol.
E momento tabata historico pa AVB, pasobra ta prome biaha cu e federacion ta otorga material di e forma aki. Material cu e clubnan a ricibi ta bala, 2 gol grandi, 250 hashes, di cual diferente material cu ta brinda nan por medio di CONCACAF. AVB a traha hopi tempo riba e proyecto aki y pesey e Presidente a pidi clubnan tempo pa por a caba cu e diferente proyectonan aki. Awe AVB a demostra cu loke nan ta profilando den e ultimo añanan, trahando duro y awo ta concretisa proyectonan.
E muchanan tabata entusiasma di a ricibi e materialnan deportivo cu nan mester. Pa e teamnan material semper ta bon bini pasobra net ta kibra y balanan nunca ta suficiente. Material constantemente ta necesario, asina Richard Dijkhoff a expresa. AVB a entrega e prome materialnan deportivo, pero den transcurso di aña 2019 lo sigui entrega. Ta purba keda suministra clubnan material pa por traha na desaroyo di e hungadonan.
SV RCA ta contento di a ricibi materialnan cu AVB y CONCACAF a duna nan. Ditto Acosta, Presidente di e organisacion, cu tin casi 300 futbolista hoben, a indica cu material semper ta insuficiente. Pasobra golnan ta kibra, balanan ta kibra of gasto y tur ayudo ricibi ta mas cu bon bini. Ta gradici AVB pa su esfuerso pa por a yega na e materialnan aki.
Eurnie Panneflek, Presidente di SV River Plate, a expresa cu e materialnan deportivo ricibi for di AVB y CONCACAF ta un regalo y nan ta masha contento cu tur loke a ricibi. E ta un orguyoso p’e team di Madiki por a haya tanto regalo asina aki di AVB. Nan tin diferente division y pa esaki nan lo haci bon uzo di e materialnan aki.
SV Dakota tambe a ricibi e materialnan deportivo di AVB, unda cu Ferdinant Robert a expresa cu nan ta contento di ricibi esaki, cu sin duda ta yuda hisa e nivel di futbol na Aruba. Pa por haci un trabou optimal mester di material. SV Dakota ta gradici directiva di AVB, Richard Dijkhoff, e “competitie manager” Harvey Clement pa a haci esaki posibel na bienestar di deporte na Aruba.


text:
Landamento Escolar competi na un manera elite y masal
Den fin di siman di 6 y 7 di maart IBiSA a organisa conhuntamente di federacion di landamento AAF e prome competencia escolar pa 2021. E competencia a haya un participacion di 122 mucha muher y 102 mucha homber. Tur esaki danki na e 19 scolnan cu a stimula nan alumnonan pa participa y representa e scol den e intercambio escolar deportivo. E evento a bay den un forma rotativo unda e muchanan ta landa den nan categoría di edad y disciplina y na final di e dos dianan ta saca e mihor tempo di cada categoría y disciplina.
Durante e competencia IBiSA a cumpli cu e protocol deportivo vigente. Pa motibo di esaki IBiSA a haci live stream atrabes di su FB pa duna e mayornan e oportunidad di wak e competenica di nan yiunan. E muchanan a haci dos estilo di landamento esta, Breastroke y Freestyle den un distancia di 25m. Aruba Aquatics Federation a hunga un papel hopi importante uzando e sistema electronico y tambe a pone na disponibilidad nan cuerpo di hurando pa asina duna e deporte escolar un ambiente elite.
Siguientemente e atletanan ganador den cada categoria y disciplina:
Mucha muher
8 aña y mas hoben den disciplina di Breastroke
1 Merryweather, Katherine De Schakel 31.00
2 van der Linde, Aryeana Colegio Sagrado Curason 31.45
3 Ras, Alyssa Scol Basico Washington 32.59
Mucha muher
8 aña y mas hoben den disciplina di Freestyle
1 Arends, Isabella De Schakel 27.19
2 Tjon, Rovanne Colegio Sagrado Curason 28.75
3 Hernandez, Layla Prinses Amalia School30.88
Mucha muher
9-10 aña den disciplina di Breastroke
1 Vergara, Alicia Scol Basico Washington 25.29
2 Mosch, Jenna St. Anna School26.15
3 Hernandez, Ava Colegio Conrado Coronel 26.40
Mucha muher
9-10 aña disciplina di Freestyle
1 Hernandez, Ava Colegio Conrado Coronel 20.50
2 Vergara, Alicia Scol Basico Washington 20.78
3 Peterson, Sofia Scol Basico Washington 21.20
Mucha muher
11-12 aña den disciplina di Breastroke
1 Kock, Dianthe Colegio Sagrado Curason 24.79
2 Tromp, Ginni Colegio Felipe B. Tromp 26.44
3 Croe


text:
Ministerio Publiko ta informa: Dos entrada hudisial na dos adres den e area di Roi Santu
KLIK PA AUDIO:
Info OM:
En konekshon ku un investigashon ku ta andando ya pa poko tempu, awe outoridatnan hudisial a tene dos entrada hudisial na dos adres den e area di Roi Santu. E investigashon ta relashoná ku sospecho di infrakshon di e Lei di Opio i labamentu di plaka. Durante di e entrada hudisial a konfiská un arma di kandela, un motosaikel i tambe telefon i otro aparatonan manera tablet i laptop. Na un di e adresnan polis a pasa over na detenshon di un sospechoso. Ta trata aki di e homber di inisialnan R.M.W., nasé na Korsou di 39 aña di edat. E investigashon ta kontinuá.


text:
Regla di Privacidad
Bo privacidad ta importante pa nos. Trempan su regla ta pa respeta bo privacidad pa loke ta trata cualkier informacion cu nos por colecta for di bo a trabes di nos website, http://trempan.com, y otronan cu ta cay bou di nos propiedad y maneho.
Nos ta pidi informacion personal solamente ora cu esaki ta, en berdad necesario, pa brindabo un servicio. Nos ta colecta esaki di un manera husto y, segun ley, cu bo conocemento y autorisacion. Tambe nos ta lagabo sa pakico nos ta colecta esaki y kico ta su proposito.
Nos ta mantene e informacion colecta pa e tempo cu ta necesario pa suministra e servicio cu bo a solicita. E informacion aki, nos ta proteha dentro di e medionan comercialmente adecua pa preveni perdida of robo, como tambe acceso no autorisa, difusion, copia, uzo of modificacion.
Nos nos ta comparti ningun informacion personal identificabel publicamente of cu tercer partido, a menos cu esaki ta rekeri dor di ley.
Nos website por tin link cu paginanan externo cu no ta maneha dor di nos. Por fabor ta consciente cu nos no tin control riba e contenido y actividadnan di e paginanan aki; y no por acepta responsabilidad of obligacion pa nan respectivo reglanan di privacidad.
Bo ta liber pa nenga nos peticion pa obtene bo informacion personal, consciente di cu esey por nifica cu nos no por brindabo algun di e servicionan cu bo ta desea.
Nos ta tuma bo uzo continuo di nos website como un aceptacion di nos practicanan encuanto privacidad y informacion personal. Si bo tin cualkier pregunta riba con nos ta maneha data di usuarionan y informacion personal, bo ta liber pa tuma contacto cu nos.
E polisa aki ta efectivo desde 16 di December 2020.


text:
Kralendijk – Abase di un desishon tuma pa Kolegio Ehekutivo, preis di awa di bebe na Bonaire lo subi ku mas ku 80% pa luna. E subida ta relashoná ku desishon di Kolegio Ehekutivo riba e tarifa ku ta bai kobra pa kloaka na Bonaire.
Sigun e desishon di Kolegio Ehekutivo, pa kada küb di awa di bebe, gradualmente lo mester bai paga riba e USD 3.768 aktual un suma di USD 1.20 adishonal i alabes, kada kas ku ta konektá na e kloaka mester bai paga USD 25 pa luna adishonal riba gastunan fiho di USD 7.06 ku tin aktualmente. Esaki ta pone ku preis pa awa di bebe pa un kas ku ta usa masoménos 10 küb pa luna ta subi USD 44.76 pa luna te ku USD 81.76 pa luna. Un subida di 82.7% riba bo gastu mensual pa por hasi uso di un derecho fundamental di awa limpi pa bebe.
Subida Inakseptabel
‘E impuesto ku Kolegio Ehekutivo kier implementá pa awa di kloaka ta kousa un subida drástiko riba kosto di awa pa bebe. Esaki lo tin un efekto enorme riba gastu mensual di kada hogar i hinka e famianan ku ya ta den un situashon finansiero difísil den mas gastu. Akseso na awa di bebe ta un derecho humano i Gobièrnu mester stimulá pa tur hende, irespekto nan entrada, tin akseso na Awa pa bebe. Ku e subida aki ta okashoná netamente lo kontrali. Esaki ta un maneho kruel i ta apsolutamente inakseptabel.’, konforme deklarashon di konsehal Clark Abraham [DEMOKRAT].
Maneho Kontradiktorio
Ku sosten di Kolegio Ehekutivo, Sekretario di Estado van Ark a stipulá e norma di mínimo sosial na USD 945 pa luna, apesar ku investigashon hasi pa Regioplan ta mustra ku un persona soltero mester di por lo ménos USD 1349 mensualmente pa por biba na un manera digno na Bonaire. Kolegio Ehekutivo a indiká ku ta stipulá e norma di mínimo sosial na e nivel ei paso ta hiba maneho pa baha gastu mensual pone ku USD 945 lo mester yega pa kubri gastunan mensual. ‘E subida drástiko aki riba e kuenta mensual di awa pa bebe ta un maneho kompletamente kontradiktorio na lokual Kolegio Ehekutivo a primintí pueblo i lo hinka nos pueblo den aun mas pobresa.’, Abraham ta terminá.


text:
Geplaatst op 18 October 2017 dor di Ministerio Hustisia
Resientemente Raad voor de Rechtshandhaving (RvR) a entregá un rapòrt na Minister di Hustisia señor Quincy Girigorie ku resultadonan di un investigashon riba e trabounan di ’afpakteam’ Kòrsou. E investigashon aki a duna un bista di funshonamentu di ’afpakteam’ entre 2015 pa 2017 i su resultadonan ta hopi alentador. Segun e rapòrt ’afpakteam’ a logra kumpli ku e vishon i e metanan stipulá pa e proyekto. Minister Girigorie ta partikularmente kontentu ku e miembronan di e tim ta traha na un forma efisiente i efikas den estrecho koperashon ku otro, logrando resultadonan positivo i asina manda un señal fuerte kontra kriminalidat den nos komunidat.
Segun señor Girigorie, e kombinashon di ’afpakteam’ huntu ku un ’Crimefonds’ ta un ’novum’ den Reino Hulandes i Kòrsou por ta un ehèmpel pa partnernan den Reino. Ámbos inisiativa ta manda un señal fuerte pa kriminalnan i ta kondená krímen kategorikamente, (‘misdaad loont niet’) dor di konfiská tur plaka, biennan i artíkulonan atkerí pa medio di aktividatnan kriminal. E trabou prinsipal di ’afpakteam’ ta pa konfiská loke kriminalnan a atkerí di forma inhustu hasiendo daño na komunidat i invertí esaki den e maneho di prevenshon i kombatimentu di krímen.
Konfiansa entre partnernan
E titular di Hustisia ta sumamente satisfecho ku loke ku RvR a konstatá i a publiká den su rapòrt. Loke ta sobresalí ta entre otro e bon komunikashon entre e diferente organisashonnan ku ta kai bou di ’afpakteam’ manera Kuerpo Polis Kòrsou (KPC), Stichting Belastingaccountantsbureau (SBAB), Koninklijke Marechausee (Kmar), Duana, Wardakosta i Ministerio Públiko. E bon komunikashon ta kontribuí na konfiansa entre e partnernan den e tim i aparte di esaki, e liñanan di konsulta i di tomo di desishon tantu interno (denter di e tim) komo eksterno pa ku Ministerio Públiko ta kòrtiku. Esaki ta guia na tomo di desishon rápido, loke na su turno a mustra di ta duna bon resultado.
Efisiensia i efikasia
Meta di e proyekto di ’afpakteam’ ta tambe pa hasi e trabounan di konfiskamentu konhuntamente i na forma integral. Ta remarkabel segun e rapòrt di RvR ku e interkambio di informashon entre e partnernan den e tim i entre e tim i otro organisashonnan ku e tim ta traha kuné, ta guia na efisiensia i efikasia. Loke segun e rapòrt tambe ta kontribuí na e bon koperashon ta e fleksibilidat den e tim, sigur teniendo na kuenta ku e personanan miembro di e tim ta kombiná nan trabounan diario ku e trabounan di ‘afpakteam’. Kada organisashon di kua e miembronan ta forma parti, ta duna espasio pa e miembro funshoná liber i independiente.
Derecho di eksistensia
Resultadonan di e investigashon no solamente ta indiká éksito di ’afpakteam’, pero tambe ta sostené derecho di eksistensia di e tim aki. Manera e rapòrt ta indiká, ainda mester tuma un desishon en kuantu kontinuashon di e proyekto ’afpakteam’ pa aña 2018. Raad voor de Rechtshandhaving ta rekomendá den e rapòrt pa amplia e tim ku mas eksperto. Denter di poko Minister Girigorie lo evaluá i tuma un desishon riba esaki, ya ku e vishon di ’afpakteam’ ta kuadra kompletamente ku e maneho di Minister Girigorie pa ku kombatimentu di kriminalidat.
—————————————————————————————————————————————————-
FINAL DI KOMUNIKADO


text:
WAYA DI KORIENTE TA KAI I DAL E VÍKTIMA KORIENTE DEN OUTO
KRALENDIJK — Awe nochi masomenos 9.45 di anochi un auto a aksidentá na kaya Ramona den un palu di lus. A konsekuensia e choke a pone ku e un waya di koriente ku ta kologá na e palu di lus a bin abou kai riba e auto i dal e persona den auto koriente levemente. Mesora a dirigí ambulans na e sitio pa un chekeo médiko. E aksidente aki sigur ta untiki pekuliar mirando ku no sa pasa fasil ku e waya di koriente ta kai riba e auto i dal persona koriente.
Post Views:
14


text:
Kralendijk – Kolegio Ehekutivo ta enfatisá ku e programa di kaminda ta keda ehekutá den bon konsulta ku Hulanda i ta lamentá e bruashon ku a surgi despues di a emití un komunikado pa prensa tokante renobashon di kaminda. Desafortunadamente a surgi e impreshon ku ta te ora ku Hulanda paga e siguiente parti di sèn Boneiru por ehekutá e programa di kaminda.
En total Boneiru a risibí 8,5 mion euro di ministerio di Infrastruktura i Maneho di Awa pa e kamindanan. Na luna di yüli 2021 lo hasi transakshon di un suma di 3 mion euro. Esaki ta sufisiente pa por ehekutá tur renobashon di kaminda ku ta planiá pa 2021.
Na fin di aña 2021 i durante aña 2022 ta sigui e fondonan restante na momentu ku a kumpli tambe ku e palabrashonnan hasí den e plan di mehorashon adishonal di direktorado di Planifikashon i Desaroyo. Ku e fondonan akí por realisá e kamindanan ku ta planiá pa 2022 – 2023.
En total segun planifikashon lo renobá 18 kaminda kompletamente (wak e komunikado di prens anterior).


text:
Punda—Kabinete Pisas su doló kabes mas grandi ta finansas públiko. Na e momentonan aki gobièrnu di Kòrsou ta sin sèn pa paga su gastunan i espektativa ta mustrando hopi malu pa lokual ta trata kobransa di impuesto.
Na 2020, Kòrsou a kobra 1.2 Miar florin na Impuesto. Esaki ta kasi 300 mion ménos di lokual tabata riba presupuesto. E aña aki, segun sifranan preliminar di 2021, por spera 160 mion florin ménos kompará ku 2020, lokual por e kobransa total na alrededor di 1 miar florin lokual ta kasi 500 mion florin ménos kompará ku 2019. Hunta di Minister di Reino a stipulá bon kla ku Kòrsou mester kumpli. Un finansiamentu aprobá di 168 mion florin ta mará na pagonan inkremental dependé kon leu Kòrsou yega ku ehekushon di medida. Te ku desèmber 2021 e nesesidat na likides ta yega 509 mion florin.
Na 2020 Kòrsou a kobra riba 300 mion ménos na impuesto i na 2021 lo no ta muchu diferente. Sin finansiamentu, diferente gastu presupuestá durante último mitar di 2021 no por wòrdu kanselá. Vulnerabel ta bira 90 mion florin na kréditornan, 27 mion na retiro boluntario (VVU), 87 mion di pagonan na penshun di APC, 48 mion na pagonan AOV/BVZ, 123 mion destiná na Fondo di Sosten pa programashon di e.o. NOW ets. Den kuadro pa stimulá invershon, 18 mion riba presupuestá di likides tambe ta kore riesgo. Na 2020 a aprobá sosten finansiero di Hulanda pa invertí 33 mion. Te ku final di Desèmber 2021 tin 180 mion programa pa paga na supsidionan inkluso fundashonnan i organisashonnan den enseñansa.
Cft a komprometé mas envolvimentu den maneho durante 2021 miéntras mester determiná 66 mion fiansa for di benta di UTS. Hulanda ta eksihí pa tin mas kòntròl riba maneho na CMC inkluso ehekushon di un sistema sentralisá pa kumpra remedi ku ekiponan médiko. Mester drecha efektividat den kompanianan i servisionan gubernamental. E idea ta pa traha kualitativo i efektivo. Mester redusí gastunan di gobièrnu na 20% den e próksimo 5 aña. Pa 2021, ta planiá pa efektuá e asina yama VVU unda por lo ménos 600 ámtenar ta baha fo’i aparato.


text:
ORANJESTAD- E edificio nobo di dr. Horacio Oduber Hospital ta consisti di 5 piso di cua 4 ta bira operacional otro luna. Siman pasa Prome Minister Eman hunto cu colega Minister Schwengle a haya un recorido den e edificio nobo aki compaña pa director medico Cilie y varios profesional trahando den hospital cu a duna informacion na e mandatarionan. E lugar ta masha bunita, moderno, aparatonan state-of-the-art, espacioso y apto pa por acomoda e pashentnan cu ta yega eynan. E personal ta haya cursonan a base regular pa por sigui cu e ritmo di trabou y avancenan den mundo medico. Sr. Ezzard Cilie ta masha satisfecho cu e cambionan positivo den hospital.
Director medico Cilie ta splica cu tur accion cu hospital ta tumando awor ta dirigi pa cuminsa transporta pashentnan over dia 1 di augustus. “Esaki ta e planning, pasobra tin varios cos cu mester caba ainda. Tin IT cu ta hopi importante. Nos ta bay basta digital den e edificio nobo y esey ta trece cu ne cu mester cumpli cu cierto condicionnan.” E enfoke 1 di augustus ta pasobra cu mester haci e otro banda di hospital bashi pa asina cuminsa cu su renobacion. E departamento ta completamente ekipa pa funciona optimal.
Riba e pregunta si e calidad di hospital ta uno di 5 strea sr Cilie a contesta cu tres biaha ‘si’. “Nos no ta propaganda pa esaki, pasobra ta esnan cu ta haci uzo di hospital mester huzga con nan ta haya e servicio. Mi tin cu bisa cu tur locual nos tin na cifranan awor aki pa loke ta servicio brinda na pashent ta duna nos indicacion cu cosnan ta bayendo bon. Esaki no ta nifica cu por mehora semper. Tin varios cos cu ainda por drecha. Mi a caba di bisa cu esnan cu ta cuminsa traha den e edificio nobo aki mester haya (module) extra ‘training for patient experience’ pasobra tur loke ta tradicion bieu mester keda den e edificio bieu. Esnan cu pasa e test ey por drenta aki den pa traha. Mi no ta bisa cu e trato y cuido awor aki ta malo, pero e bor bira semper bira miho.”
Hospital su departamento cu ta duna curso specialisa den cooperacion cu Amstel Academie recientemente a haci entrega di diploma specialisa den neurologia na 4 nurse, loke ta algo unico den Caribe. Riba esaki director Cilie tabatin e siguiente remarke. “Den HOH ta traha 300 enfermero/a cu tin e dilpoma basico y entre nan tin varios hoben cu ta busca un manera pa forma un carera. Nan por specialisa locual ta apto pa nan y ta posibel aki. Nos ta spera cu ora un curso habri cu nos ta haya e hendenan aki pa sigui e curso, si no ta asina nos ta influencia nan pa haya interes p’e. Asina nos ta haya e nursenan pa sigui un specialisacion. Tin hopi specialismo tumando lugar. Tin nurse cu ta bayendo pa dos specialismo, entre otro pa SEH y ICU y na final nan ta scoge unda pa keda.”


text:
International
Home International
Merca – Hertz a ordo 100.00 auto Tesla pa shake up e mercado di...
Bloomber business - Apenas 4 luna cu e gigante Hertz a sali for di bankarota e la bestel 100.00 Tesla. Esaki den un prome...
Merca: Restonan di un mucha homber (9) haya den cas hunto cu su rumannan...
HOUSTON - TEXAS E restonan di un mucha homber di 9aña a ser descubri den un cas na Houston Texas. Den e cas tambe a...
Video: Di un accion grandi den cual autoridad Colombiano a detene e Kingpin di...
Bogota, Colombia Na Colombia un di e Kingpin nan di droga mas busca a cay. https://www.youtube.com/watch?v=JjCsVwPGhhE&t=10s Aki ta trata di e Kingpin Dairo Antonio Usuga alias ‘Otoniel’....
Video: Durante un atraco un ex U.S. Marine a domina un atracado y a...
Arizona U.S.A. Imagen remarcabel di un security camera cu ta mustra con un ex US marine ta desarma y domina un atracado, un a bay...
Yiu muhe di e fayecido actor Paul Walker a casa y Vin Diesel a...
Republica Dominicana: Yiu muhe di e fayecido actor Paul Walker di peliculanan Fast and Furious, a drenta enlace matrimonial cu Louis Thornton-Allanr. Meadow Walker y Louis...
Na momento cu un reportero tabata live riba Facebook ladron a bay cu su...
Egypto Un ladron a facilita trabou di polis, ora e la horta celular di un reportero cu tabata raportando live riba Facebook, na momento cu...
Den Oceano Atlantico, autoridad a intercepta e cargamento di mas grandi di e ultimo...
Autoridad Spanjo y Portugues a logra intercepta e cargamento di mas grandi di cocaina di e ultimo 15 añanan den oceano Atlantico Yate abordo 5200...
Colin Powell ex secretario di estado Mericano a fayece di complicacionnan di Covid-19
WASHINGTON - Dialuna den oranan di mainta, e ex Politico Mericano y General Colin Powell a fayece. Segun su famia e lo a fayece...
Homber conoci pa ta envolvi den asunto di pornografia di mucha a haya un...
Na Belgica, diasabra atardi un famia a perde dos di nan yiunan y e dos muchanan aki un ora despues a wordo haya den...
Na Merca un hobencito(13) hungando riba su Ipad den su camber a wordo alcansa...
Tuscaloosa, Alabama, Merica: Diabierna den careda di 6'or y mey di atardi, un hobencito tabata hungando riba su Ipad den su camber, na momento cu...


text:
Informa si situacion a cambia
Tin cambio den e situacion di cas of trabou di bo trahadornan? Ta importante pa informa APFA tocante e cambionan aki. Como dunado di trabou afilia na APFA bo ta responsabel pa informa nos di e cambionan di bo trahadonan/nos participantenan activo. Si tin un cambio den bo organisasion ta importante pa informa APFA riba esaki.
- Cambio den mi organisacion.
- Cambio di mi trahado.
-
Cambio den mi organisacion
Como dunado di trabou bo tin un acuerdo financiero cu APFA y p’esey ta importante pa APFA tin tur informacion actual di bo organisacion. Lesa mas
-
Cambio di mi trahadonan
Como dunado di trabou afilia na APFA bo ta responsabel pa informa nos di cambio di bo trahadonan/nos participantenan. A base di bo informacionnan bo trahado ta spaar pa su pensioen, ta haya informacion di APFA etc. Lesa mas


text:
Oranjestad – Xiomara Ruiz Maduro parlamentario di Mep a felicita Pueblo den su totalidad pa cu e dia di ayera.Loke e ta lamenta e speach di Ministro presidente Sr.Mike Eman y e manera di locual e la escoge pa celebra e dia special aki,e la pone e dia aki pa bay mas pa celebra e Status Aparte pero no e Status Aparte di prome di januarie 1986 pero sino mas tanto riba e lucha e firmamento di antes pa e parti di separacion. Segun nos a wordo informa esaki a bay den olvido,despues ora cu Betico Croes a tuma e lucha over den decada di 70 a cuminsa e lucha real di Status Aparte. Sra.Xiomara Maduro ta bisa pa no manipula esaki pa probecho politico.
Sr.Xiomara Ruiz Maduro ta sigi amplia via nos Player:


text:
Pronóstiko di tempu pa Kòrsou i bisindario bálido te djarason mainta 06:00 o.l., 24 di mei 2017.
Pronóstiko
Pronóstiko di tempu pa Kòrsou i bisindario bálido te djarason mainta 06:00 o.l., 24 di mei 2017.
Kompilá: Djamars 23 di mei 2017, 05:00 o.l. (09:00 UTC).
Tempu: Awe mainta tempran parsialmente te hopi nublá sinembargo no ta antisipá áwaseru na kantidat signifikante. Mas lat den dia tempu ta keda seku i bastante kalor.
Temperatura máksimo lo alkansá 32 ºC i temperatura mínimo 27 ºC.
Solo ta sali 06:10 i ta baha 18:55 o.l.
Bientu: For di direkshon ost i moderá te bastante fuerte; forsa 4 te 5 (20 te 39 km/ora, 11 te 21 nudo). De bes en kuando fuerte den ráfaga; forsa 6 (40 te 50 km/ora, 22 te 27 nudo).
Situashon general: Ekstenshon di un área di preshon haltu ta perkurá pa un bientu moderá te bastante fuerte i seku. E posibilidat pa áwaseru ta keda limitá na oranan tempran di mainta. Stòf fini for di Sahara ta sigui limitá e bista den nos region.
Kondishon di laman: Moderá ku altura di olanan entre 1 i 2 meter (3 te 6 pia).
Fenómeno spesial: Ningun.
Pèrspektiva te djáweps mainta: Parsialmente te hopi nublá ku chèns pa algu di áwaseru durante oranan tempran di mainta. Sobra di dia tempu ta keda seku i kalor.
Meteorólogo: Statia.
E próksimo boletin di tempu lo wòrdu publiká djamars 11:00 o.l (15:00 UTC).


text:
DEN HAAG – “Aktitut indigno pa un minister di Asuntunan Eksterior’, asina OCan ta yama e pronunsiamentunan di minister Stef Blok (VVD) tokante Sürnam i e komunidat multikultural. E fundashon na nòmber di komunidat karibense ta eksihí despensa i un kombersashon ku gabinete.
Siman pasá Blok, durante un enkuentro privá a bisa ku e no konosé niun pais ku un komunidat multi-étniko òf multikultural kaminda ainda e poblashon original tambe ta biba i kaminda ta biba huntu pasífikamente. Ademas Blok a yama Sürnam un ‘failed state’ i el a bisa ku ‘probablemente ta genétikamente determiná ku nos no por haña un bon kontakto ku hende ku nos no konosé.’
Despues e minister ta bisa ku el a usa palabra muchu skèrpi i ku ta duel e ku el a ofendé hende ku e aktitut aki’.
‘Pidi despensa no por kamuflá e falta di konosementu i noshon históriko di e minister aki’
No opstante e despensa di Blok ainda e indignashon ta grandi, na Kòrsou tambe. E minister kurasoleño di Salubridat, Suzy Camelia-Römer por ehèmpel ta puntra su mes ‘kon por ta ku un minister di Asuntunan Eksterior, di un reino ku ta konsistí di kuater pais ku un komunidat multi-kultural, por yega na pronunsiamentu asina?’
“Kòrsou so kaba ta konsistí di un meskla di etnisidat, kultura i religion ku tur ta biba huntu den harmonia”, Camelia-Römer ta bisa. “Ta opvio ku tin un falta di konosementu kultural i históriko serka Blok, pidi despensa no por kamuflá esaki i p’esei ta mihó e baha komo minister.”
‘Nos a keda babuká i nos ta puntra nos mes si e por sigui komo minister’
Presidente di OcAN, John Leerdam, tin pregunta tokante e aptitut di Blok riba e posishon aki: “Nos a keda babuká i nos ta puntra nos mes si e por sigui komo minister.”
E fundashon ke un kombersashon ku gabinete hulandes. Nos ke sa ta kon nos ta bai sigui huntu awor. Tur loke a logra den e último 75 añanan ku e pronunsiamentunan aki a kibra.”


text:
Debí na enorme reakshon riba mi artíkulo tokante e lei pa reglamentá salarionan astronómiko den entidatnan di gobièrnu ku a keda aprobá pa Staten, pero ku no a drenta na vigor, https://alexdavidrosaria.blog/2019/08/05/publika-lei-pa-regla-salario-na-nvs-ku-a-pasa-staten-2016/, mi ta amplia riba algun punto.
Reglamentashon di salario den kompanianan di gobièrnu ta un di e aspektonan di e lei aprobá pa Staten na ougùstûs 2016, Landsverordening Optimalisatie Overheidsgelieerde Entiteiten. Konforme Programa di Gobernashon 2013-2016 mester a reformá i kaminda nesesario, regulá e kuadro den kua entidatnan ligá ku gobièrnu ta operá pa drecha kalidat di servisio, baha salario i e kostonan haltu di operashon i minimalisá e riesgo pa finansa públiko.
For di Verantwoording- en overdrachtsdocument van de minister van Financiën augustus, 2016, mi ta sita e siguiente fasetanan di e lei ya menshoná:
✔Algemene regels bij het plaatsen van opdrachten waarbij marktwerking en transparantie worden bevorderd;
✔normen voor specifieke kostenposten (uit efficiëntie en om misbruik te verkomen);
✔richtlijnen voor de personeelskosten (formatierapporten en variant Balkenendenorm);
✔rendementseisen en dividendbeleid;
✔handhavend toezicht vanuit de overheid.
Ta trata pues di un lei amplio ku mester a duna kontesta na e kantidat grandi di reklamo di pueblo pa ku salarionan èksorbitante, reklamo di kliente pa ku servisio i preis di produkto/servisio ofresé. E lei sinembargo nunka a keda publiká. Segun nos konstitushon, ta gobièrnu mester publik’e. Ta prekupante tende e siman aki ku e gabinete aktual no ke publik’e, pero lo traha un lei nobo, lokual lo hiba nos te na 2020 òf 2021 mirando e proseso largu pa yega na un lei.
Nos mester realisá ku posponementu di akshonnan ku debidamente nos sa ku mester tuma, no ta yuda nos. Kada dia sin e lei ku a pasa na 2016, ta nifiká riesgo pa (mas) deterioro finansiero pa kua e gabinete aki resientemente ya a haña un ‘aanwijzing’.
Willemstad, Kòrsou


text:
PANAMA — Manera ya ta konosí, nos selekshon nashonal U-17 a sali Kòrsou rumbo pa Panama, 20 di aprel último pa representá nos dushi isla durante e delaster buèlta di e weganan di kualifikashon pa mundial di FIFA U-17.
Durante nos promé enkuentro kontra di e ekipo di Haiti nos a sali viktorioso i a sa di gana nan ku e skor di 1 pa 0. E úniko gol di e enkuentro aki a keda anotá pa Nathan Bernadina. Awe durante nos segundo enkuentro kontra Honduras nos selekshon a kai vensí ku e skor di 3-0.Nos siguiente kompromiso lo ta dia 27 di aprel, 20:30 pm kontra e ekipo amfritrion, Panama i riba e mesun fecha aki Honduras lo enfrentá Haiti.
Resultado di e partidonan anterior;
Dia nan promé, 3 i 5 di mei lo tuma lugá e partidonan pa semifinal den Estadio Maracana, miéntras e gran final lo tuma lugá dia 7 di mei pa 3’or di atardi den Estadio Rommel Fernandez.


text:
ORANJESTAD, Aruba –5 augustus 2020
Despues cu 2 dia tras di otro a registra 5 caso positivo di covid-19 na Aruba. Un bez mas ta escala e capacidad di test pa logra gara mas tanto caso posibel cu por ta positivo. For di 234 test haci ta keda registra 39 caso aserca hibando e cantidad di casonan positivo activo na 56 di cual 49 ta transmision cu a tuma lugar localmente.
Loke cu ta resalta entre esnan positivo ta cu mayoria ta bou e edad di 39 aña, dus personanan den nos comunidad cu ta hopi activo.
Mirando e cantidad di casonan cu ta keda registra y premirando cu e cifras lo sigui subi, ta urgi comunidad pa atene nan mes na tur regla y medida ya stipula. E medidanan y reglanan ta conoci caba for di inicio di e pandemia y ta cuestion di cuminsa aplicanan bek estriktamente.
Aruba a stop e transmision di covid-19 na un ocacion caba y hunto cu responsabilidad y disiplina nos por contene e transmision un bez mas.
E medidanan ta;
•Si bo ta malo y tin sintoma, keda cas y yama bo dokter di cas of 280.0101
•Si bo no por tin 1.5 meter di un otro persona uza un mondmasker
•Laba man frecuentemente cu awa y habon of husa handsanitizer
•Evita mishi cu wowo, nanishi y boca
•No bay unda tin aglomeracion di hende ni tampoco aglomera.
Sigui e recomendacionan cu ta wordo duna pa bo por proteha bo mes y bo sernan stima na cas. Bo salud ta bo responsabilidad cuid’e.


text:
Termento (Bullying)
Na Telefon pa Hubentud nos ta ricibi hopi pregunta di hoben cu ta yama tocante termento (bullying). E ta un problema cu ta causa hopi problema rond mundo. Tambe na Aruba termento (bullying) ta presente na scol, club deportivo, entre ‘amigo’, den vecindario y te hasta na cas. Nos, na Fundacion Telefon pa Hubentud Aruba, kier bisa bo cu bo no ta bo so!!
Termento (bullying) ta un di e charlanan mas frecuentemente pidi na Telefon pa Hubentud Aruba. Telefon pa Hubentud Aruba, ta traha hunto cu ‘Child helpline International’ (Liña Internacional di ayudo pa Mucha), pa combati e problema.
Tin 4 diferente forma di termento: fisico, verbal, emocional y cibernetico. Tur e formanan aki por causa hopi dolor cerca esun cu nan ta ter, pero tambe cerca e muchanan cu ta wak esaki pasa. Niun hende ta gusta bay un caminda unda no ta safe y cu tin termento.
- Termento ta un forma di violencia y p’esey mester atac’e,
- Termento no ta stop si bo ignor’e,
- Termento semper ta laga herida den e bida di esun cu nan ta ter.
Ta p’esey nos ta ataca termento cu hopi seriedad.
Purba di t’ey pa otro. Ora nan ta ter un hende, conta un persona cu, no solamente por yuda esun cu nan ta ter, pero esun mes cu ta ter.
Ta bon pa sa cu si nan ta ter bo, bo no ta bo so. Por ta, ta parce cu niun hende den bo klas of na cas lo por yuda bo. Tin biaha bo ta sinti bo mes so y lubida. Pero nunca lubida cu si bo papia di e problema, semper lo tin un hende cu por y kier yuda bo. No rindi door di keda keto. Cambia e situacion door di papia tocante e asunto cu un adulto, of cu un otro mucha cu por sostene bo. Tampoco, nunca lubida cu bo no ta straño of bobo of fastioso, ta esun cu ta ter ta esun cu tin un problema den su curason y den su mente.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa Bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
Barranquilla2018News
Competencia nan di bowling a termina na Cali
Tremendo presentacion pa TEAMARUBA Bowling na Cali
Y awe e competencia nan di bowling a termina na Cali, Colombia cu Aruba su atleta Thashaina Seraus logrando e medaya di brons den Masters.
Si nos wak bek na un siman di bowling cu a inicia siman pasa diahuebs, por mira un adelanto den e deporte aki. Riba e prome dia di competencia nos a sa di logra e medaya di oro cu e atleta Seraus. E siguiente dia nan nos tabata keda den tanto Femenino y Masculino cortico di e medaya nan. Na momento cu a yega e turno pa hunga e parti di team, esun femenino a sa di lucha cada pin p’asina na final di e competencia logra e medaya di brons. E team masculino lastimamente a keda afo di e contienda pa un medaya, apesar di tambe a demostra calidad.
Cu tur e weganan hunga, dos atleta di Aruba a sa di clasifica pa e Masters cu a inicia awe cual tabata Kamilah Dammers-Naddall y Thashaina Seraus.
Den e prome round Kamilah ta cay afo, y Thashaina a sa di keda bataya logrando yega den e Top 4. Caminda ta cay venci y asina ta logra e ultimo medaya pa Aruba den e Weganan Centroamericano y Del Caribe Barranquilla 2018.
Pabien na tur e atleta nan di bowling, pa e siman duro di competencia y pone Aruba su nomber resona na e ciudad di Cali, Colombia.


text:
Diasabra ultimo, dia 14 di oktober, e team di Aruba Certification Program (ACP) a inicia un sesion di investigacion cortico pa analisa e tema di conta storia. Por menciona cu ‘storytelling’ ta un aspecto di gran importancia, ora ta trata di e futuro di turismo. Esaki basa riba informacion corecto y consistente. Conta un storia personal of di un pais, manera Aruba, ta importante pa motibo cu netamente e storia unico y authentico ta locual ta distingui Aruba di e otro Islanan den e region. E bishitante awendia kier sa kico ta e diferencia entre Aruba y por ehempel Bahamas. E bishitante no ta busca solamente un experiencia authentico, pero e ta busca tambe un conexion mas personal. Un conexion positivo y honesto. Pa es motibo aki e team di ACP a bishita señora Rosemarie Martha y señor Ronald Martha pa conoce nan storia relaciona cu preparacion di sopi di cadushi mas di cerca. Señora Martha ta mayornan di colega di ACP, Susana.
Sopi di cadushi ta un plato fuertemente conecta cu e herencia den region Caribense. Señora Martha ta splica cu tin un diferencia den con ta prepara e sopi na Aruba compara cu na Corsow. Sra. Martha a splica tambe cu sopi di cadushi ta sumamente saludabel y bon pa hende cu tin falta di hero. Dependiendo di e recurso di un persona, por agrega cuminda di lama y carnisa na e sopi of simplemente sardin di bleki y te asta e cadushi so.
E team di ACP a keda sumamente impresiona pa mira e cononcemente di e dos personanan aki ora ta trata di nos herencia. Ta importante pa remarca cu practicamente cada persona na Aruba ta depende directamente of indirectamente di e sector turistico. Apesar cu por tin reto relaciona cu sostenibilidad por remarca cu e sector aki tambe ta moviendo den direccion di un turismo balansa y cu respect pa medio ambiente y e herencia di e pais. Pa es motibo organisacionnan of companian interesa den duna tanto informacion corecto y consistente di Aruba como tambe servicio excelente por acudi na ACP. Un danki grandi ta bay na señora y señor Martha cu a habri porta di nan cas pa e team di ACP.
Pa esnan cu ta interesa den e siguiente tanda di ACP pa aña 2018 por jama libremente na 280-2924 of bishita www.acp.com y Facebook: Aruba Certification Program


text:
KRALENDIJK – Radio Live 99.9 FM a risibí reklamonan fuerte i desgustu tokante e área di ‘Tanki Matrimonio’.
Anteriormente momentu ku a limpia i pone e tereno kla pa konstruí, a bini hopi reakshon den prensa relashoná ku e área di Tanki Matrimonio, ku e área aki ta unu unda hopi awa ta yena momentu òf temporada di yobida. Awe despues ku áwaseru a kai 1 pa 2 dia, ta un káos tin den e área.
E habitantenan ta reakshoná i bisa: ”Nos a antisipá i alerta di e situashon ku ta surgi ora ku awa kai, sinembargo niun hende no a skucha. Awa ta keda para, forma lodo i pone ku outonan ta pega den e kaya i den kura di kas.
Tin un entrada ku bo ta kore bin baha den un “Community Pool” ora awa kai. Esei ta mitar tera, mitar asfalt.
Nos no por kompronde kon den un “verkavelingsplan” a traha kas sin tin e infrastruktura pa un kaminda i “afvoer system” pa ora awa kai.
Ayera 22 di Sèptèmber un outo a pega pa motibu di lodo ku awa ku ta keda riba kaminda momentu i despues di áwaseru. No ta deskartá ku mas outo ta bai pega, pasobra den e área e tera a bira un lodo hopi moli, ”Nan a konta. Nan a sigui bisa: ”Nos di Tanki Matrimonio ta pidi ousilio, i pa e instansia konserní remediá e situashon mas rápido posibel. Awor mes ku áwaseru a kai 1 pa 2 dia e situashon ta asina, ”habitantenan di Tanki Matrimonio a finalisá bisando.


text:
Felix Chakutoe i su bustonan
Seri di Herensia Kultural
Phelippi Benito Chakutoe a nase dia 26 di ougùstùs 1891 na Kòrsou. El a nase pober i muri lubidá, na edat di 76 aña, dia 20 di sèptèmber 1967. Pero durante añanan ’20 di siglo 20, Felix (òf Feliz), manera tabata yam’é tambe, tabata un héroe pa obreronan di den haf na Kòrsou. Su intervenshon den e wèlga di 1922 a kondusí na e promé kontrato kolektivo di trabou den historia di e isla. E papel ku el a hunga den e pida di historia akí e mester a paga ku un kondena di nuebe aña di prizòn.
Felix a bini di un famia pober. Su mama Ana Hooi tabata kòki serka un famia na Pietermaai. Komo mucha el a bai St. Vincentiusschool. Despues e ker a bai traha pa un entrada èkstra, pero e no por a haña trabou. P’esei Felix komo yònkuman a disidí di bai nabegá.
Promé ku i durante promé guera mundial haf di Kòrsou tabata un lugá importante di trabou. Sin embargo, e reseshon ku djis despues a surgi tabatin konsekuensia pa e haf i pa e kompanianan di nabegashon. Na prinsipio di 1922 agensianan di e kompanianan di nabegashon ‘Red D. Line’ i ‘Koninklijke West-Indische Maildienst’ KWIM, a disidí pa entrante 1e di aprel di baha sueldo pa ora di 50 pa 40 sèn. A trese e desishon akí komo partisipashon. No tabatin niun informashon ni deliberashon previo, pasobra deliberashon organisá ku obreronan no tabata eksistí ainda e tempu ei. Tabata trabou pisá i peligroso, sin seguridat laboral òf di otro índole. Obreronan tabata haña pago pa e oranan ku nan traha i tabata retené algu di nan sueldo tambe den kaso ku pa kualke rason trabou no a tuma lugá segun plan. Ke men ku e anunsio di redukshon di sueldo sigur no a kai den bon tera. Tòg e obreronan a tuma un posishon di ‘sinta mira’ te ora e kambio a drenta na vigor dia 1e di aprel. E ora ei nan a kuminsá ku un wèlga ku a dura tres luna.
‘Rooms-katholieke Volksbond’ a intermediá sin resultado entre wèlguista i doño di trabou. E kompanianan di nabegashon a disidí di buska obrero fo’i Venezuela – i esakinan sí a risibí pago di 50 sèn pa ora. E ora ei kana di e obreronan di aki a yena. Den e situashon eksplosivo akí Felix Chakutoe a yega for di un di su biahenan. Ta konosí ku vários biaha el a nabegá bai New York; e informashon akí ta registrá den e banko di dato di ‘Ellis Island’. El a dedik’é ku alma i kurpa na e lucha pa derecho di e obrero, mustrando ku den e relashon entre doño di trabou i trahadó mester tene kuenta ku sierto regla. Chakutoe tabata un hòmber di kurashi ku sentido di responsabilidat. Su protesta no tabata un gritu di resistensia bashí, sino un lucha disididu pa hustisia. El a proba di ta un lider, mustrando riba e nesesidat di hustisia sosial den un tempu ku apénas tabata eksistí sindikato.
Intrankilidat a sigui krese. ‘Rooms Katholieke Volksbond’ a intermediá sin resultado entre doño di trabou ku obrero. Dia 1e di yüli 1922 obreronan, sostené pa Volksbond, a lanta nan propio sindikato: ‘de Bootwerkersbond’, ku despues a bira ‘Liga San Telmo’. Tabata e promé sindikato na e kolonia ‘Curaçao en onderhorigheden’, pero tambe su intermediashon a keda sin duna fruta. Despues ku asta intermediashon di prokurador general mr. John B. Gorsira no a duna e resultado deseá, obreronan a lanta, kousa disturbio den Punda dia 17 di yüli. Wèlguistanan a drenta ofisina di KWIM i hasi un desaster ei den. Tabatin konfrontashon ku polis i guarnishon. Tabatin lòsmentu di tiru di atvertensia ku komo konsekuensia vários herido i dos morto. Ora trankilidat a bolbe reina, Chakutoe mes a bai entregá serka Prokurador General. A sentensi’é i el a haña e kastigu mas haltu ku tur esnan kondená, esta 9 aña di prizòn pa su papel di lider den e disturbionan rònt di e wèlga. Su mama a bai pleita p’e i pa intermediashon di mgr. Verriet a duna Chakutoe klemensia despues di 3 aña ku 2 luna. El a bolbe tuma un papel di lider, aunke ku sintimentu miksto debí na e krítika ku e mester a soportá pa su resistensia. Tur desesperá Chakutoe tabatin gana di sa si tabata balapena lucha pa pueblo di Kòrsou. Ta te sesenta aña despues a bini kontesta riba tal pregunta den un homenahe konkreto, mas di 20 aña despues di su morto.
‘Fundashon pa Promové Potretamentu di Antiyanonan di Renombre’, fundá netamente pa saka for di olvido e sorto di yunan di tera akí ku a destaká, a dedik’é na realisá un portrèt (o sea un kabes) di Chakutoe. E inisiativa a bini di sindikatonan i di gobièrnu i e proyekto a risibí sosten di sektor privá. Parse ku tabatin diskushon asta ta ken ta ‘doño’ di henter e evento i ta ken lo tin mag di hiba palabra na inougurashon. Desunion i emoshonnan a keinta dje tantu ei ku mester a posponé e inougurashon di 1e di mei pa 6 di mei i finalmente te 20 di mei 1984. Tur hende ku a konosé Felix ta haña ku e portrèt ku e artista di Sürnam Erwin de Vries a traha di bròns i koper, tin mashá paresido ku e persona Chakoetu. Pero tabatin krítika pisá tambe pa e echo ku a pone un eskultura asina na un lugá pafó. E krítika akí a kondusí na un enkargo ku rònt di 1993 a duna De Vries pa e traha un portrèt nobo. E biaha akí un busto, a kambio di e portrèt ku despues a haña un lugá na e grupo di patfender na Bándabou ku nòmber di Chakutoe.
Ta parse ku e turbulensia rònt di e pionero di sindikatonan Chakutoe ta persiguí su busto tambe. Na fin di mei 2010 a resultá ku e busto a somentá fo’i riba su base na De Rouvilleweg. E sospecho ku ladronnan hòrtadó di koper a hòrta e busto pa e metal, a resultá hororosamente bèrdat. Algun dia despues a haña e busto bèk ku nan a zag na pida pida. Polis a entregá NAAM e pidanan, siendo esaki e instituto ku ta dedik’é na entre otro konservá i protehé herensia kultural di Antia Hulandes. Ta asina ku monumento i estatua ku bustonan ta duna un bista transversal di historia. Asina nos ta keda kòrda persona- i eventonan ku a hunga un papel históriko i nan ta forma parti di e memoria kolektivo di un nashon; nan ta di tur hende.
Fuente
Diskurso di Violette Eustatia, presidente di ‘Fundashon pa Promové Potretamentu di Antiyanonan di Renombre’, di Gibi Bacilio na inougruashon di portrèt di Chakutoe 20 di mei 1984. Jennifer Smit, ‘Monumenten en standbeelden van de Nederlandse Antillen’ (1996). Musik, yabi pa historia di Kòrsou, Fundashon 500, I. Witteveen (2000), Rose Mary Allen, A preliminary Inquiry unto the Lives of Seamen Travelling from Curaçao to New York, 1917-1924, paper 2009, (http://www.jewishgen.org/databases/EIDB/ellisgold.html).
Tekst: Caroline Mauricia-Thode, redakshon final NAAM Foto: NAAM


text:
SANTO LARGO – Diamars Warda Costa y KPA a confirma e detencion di algun indocumentado cu a yega Aruba cu boto ayera nochi na Santo Largo. Segun e informacion oficial, tabata Ayera den oranan di anochi e sistema di radar di Kuerpo Policial Aruba (KPA) a detecta un boto cu lo mester a yega tera den oranan di anochi y baha varios indocumentado na tera. Mesora Wardacosta y KPA cu nan unidadnan a bai den accion. Den e buskeda riba tera, personal di KPA a detene tres persona den e area di Santo Largo. Riba lama unidad di Wardacosta a detene e boto cu dos persona na bordo cualnan a baha e indocumentadonan na tera. Na momento cu Wardacosta a duna advertencia pa stop e boto e personanan no a para e boto. Wardacosta mester a los algun tiro di advertencia cual durante di e accion un persona na bordo a ser herida. E persona herida mester a ser traslada pa hospital pa haya tratamento medico. E otro persona riba e boto a ser entrega na KPA huntu cu e tresnan riba tera pa sigui cu e investigacion den e caso aki. E caso aki a cana den un bon colaboracion entre Wardacosta y KPA pa proteha fronteranan di nos isla.
Wardacosta lo keda monitor cu su sistemanan y unidatnan riba lama pa por intercepta botonan cu ke yega tera na un forma ilegal. Wardacosta ta pidi habitantenan pa na momento cu mira algu sospechoso of peligroso riba lama of na costa, pa yama Wardacosta riba e number 913 gratis of whatsapp riba 005999 - 5100913. E number aki ta alcansabel di dia y anochi. Cu cooperaccion di habitantenan alerto nos por mantene e fronteranan y lama safe.
MACUARIMA -Tabata e aña aki cu mando policial a mira e importancia cu mester bin cu estudio policial pa K9 polis. Conhuntamente cu docentenan di Scol di Polis E.J. Watty Vos, instructor di K9 Sr. Vianney Coffie a prepara un estudio profesional riba nivel internacional di K9. Cu estudio aki ta habri porta cu Aruba tin su mesun instructor y keurmeester pa por entrena y prepara cualkier polis cu su K9 local, den region of internacionalmente.
PALM BEACH – E hoben cu a cay for di 3 piso na e centro comercial Paseo Herencia diadomingo atardi laat, a fayece diadomingo anochi laat, a consecuencia di su heridanan. Vocero suplente di polis Liliana Rasmijn a confirma cu pa 10:40pm diadomingo anochi, docter a constata morto di e hoben L. A. Figueroa Flores naci na Venezuela di 20 aña di edad. E caso ta sigui bou investigacion.
PALM BEACH – E situacion di e hoben cu a cay diadomingo anochi pa mas o menos 7or di anochi for di e di tres piso di Paseo Herencia Shopping Mall, ta hopi critico. Asina vocero di polis Liliana Rasmijn a bisa prensa diadomingo anochi. Ta trata di un caso unda cu for di informacion compila,un hoben( masculino) di 20 aña a cay di e di 3 piso na Paseo Herencia. No ta conoci exactamente unda precies e hoben aki a cay. Pero ta for di e area di garashi di parkeer, a saca e ambulance cu e victima, mirando cu tabata mas cerca. Polis a cera e area pa por a haci e investigacion. E hoben ta den ICU y su situacion ta hopi critico.
ZEEWIJK - Despues di un persecucion di casi 4 ora riba laman, polis a logra pone man riba e homber conoci como 'Mathilda' cu a joyride un waverunner mas trempan. Durante casi 4 ora e persona a sa di burla di autoridad cu a usa boto y helicopter pa gar'e pero sin exito. E persecusion a hiba polis di Surfside, te Barcadera, Palm Beach, pa despues gara e persona riba beach na Zeewijk.
ORANJESTAD – Gobierno (lesa: Cuerpo Policial di Aruba) ta bay habri solicitud bek pa un Alto Comisario di polis nobo. Asina minister nobo di husticia Rocco Tjon a bisa e periodista Tito Laclé durante e programa Noticiacla LIVE e siman aki. “Un di e reunionan cu mi tabatin caba cu DRH, Departamento di recurso Humano, ta pa habri e funcion” refiriendo na e funcion di Alto Comisario. E no ta kere den apunta un management team, y ta pensa cu mester tin un hende na cabez pa dirigi e departamento.
CALABAS - Diaranson atardi laat un ciclista a bira malo durante un coremento y fayece. Tabata pa 6.49 cu Central di Polis ta haya un melding cu den e mondinan na Calabas un ciclista lo a bira malo. Na yegada di patruya a bin constata cu e persona no ta reaccionando. Personal di Ambulans a purba reanima e persona pero envano. Pa 8.10 Dokter Texier a constata morto di e homber Wilson Ibarra Ortega di 57 aña di edad. Cuerpo Policial ta manda palabranan di condolencia na e famia di e fayecido.


text:
Tag Archives: pensioen
Vacunathon Diasabra 24 y Diadomingo 25 April 2021
ORANJESTAD, 20 april 2021 Den marco di nos Campaña Nacional di Vacunacion, diasabra y diadomingo awo dia 24 y 25 di april, Aruba lo realisa su prome VACUNATHON! E meta di e dos dianan aki ta pa logra vacuna 10 mil ciudadano contra COVID-19. Vacunacion ta un acto di solidaridad y reponsabilidad conhunto. Bo no… Mas Informacion
Join e Movecion…Registra, vacuna y Disfruta!
Registra bo grandi, bo famia y abo mes. Registracion ta facil y lihe cu e Aruba Health App, e website di DVG, of registra na un MFA. Mas informacion riba e website di DVG: https://www.arubacovid19.org/con-pa-registra-pa-bo-vacuna
Fechanan Pago di Pensioen 2021
Pensioen di biehes (AOV) y pensioen di viudo y huerfano (AWW) lo keda paga durante aña 2021, riba e siguiente fechanan: Luna di pago Dia y fecha pago na e cliente Januari 2021 28 december 2020 Februari 2021 29 januari 2021 Maart 2021 26 februari 2021 April 2021 31 maart 2021 Mei 2021 30 april… Mas Informacion
Feliz Dia Internacional di Hende Grandi
Nos Grandinan a y ta aporta grandemente na nos pais. Nos Grandinan ta nos fundeshi. Respeta, cuida y celebra nan awe y tur dia! Di parti di Banco di Seguro Social Aruba, un feliz dia na tur nos 21.539 pensionado!
Pabien Aruba cu 60 Aña di AOV
Banco di Seguro Social Aruba SVb riba prome di september 2020 a cumpli 60 aña ofreciendo comunidad di Aruba seguridad mediante e Pensioen di Biehes AOV. Masha pabien Aruba! Akibao un video repasando e historia di AOV na Aruba:
SVb ta reanuda servicio for di su oficinanan
Entrante diamars 28 di April SVb ta cuminsa brinda su servicionan atrobe for di su oficinanan. E servicio di SVb lo ta via di telefon y email. Solamente ora cu no por completa e servicio via di email of telefon, por haya un afspraak pa presenta na e oficinanan di SVb. Notificacion AO Sector Priva…. Mas Informacion
Diabierna SVb ta cera 12:00 PM
En conexion cu actividadnan interno, diabierna 21 di februari, merdia entrante 12:00 PM henter SVb ta cera pa publico. Durante e oranan aki nos callcenter y otro liñanan di telefon tambe ta cera. Nos Helpdesk MiSVb tambe ta cera riba riba e merdia aki. E ceramento no lo afecta nos website of sistemanan online. Nos… Mas Informacion
Oficina Pensioen San Nicolas ta Habri Bek 4 Februari
Banco di Seguro Social Aruba SVb ta informa cu su oficina di Pensioenen na San Nicolas ta habri bek riba diamars 4 di februari. Entrante 4 di februari e ta habri dos biaha pa siman riba diamars y diahuebs, parti mainta di 8:30 AM te cu 11:30 AM. Nos oficina di Pensioenen na Vondellaan ta… Mas Informacion
Oficina Pensioen San Nicolas ta Habri Bek 1 Februari
Debi na circumstancianan for di nos alcanso temporalmente nos a cera nos oficina di Pensioenen na San Nicolas. Entrante 1 februari 2020 e oficina di Pensioenen ta habri bek na San Nicolas. Te cu 1 februari por acudi solamente na nos Departamento di Pensioenen na Vondellaan 21. Nos ta ofrece nos disculpa pa cualkier molester… Mas Informacion
Fechanan Pago di Pensioen 2020
Pensioen di biehes (AOV) y pensioen di viudo y huerfano (AWW) lo keda paga durante aña 2020, riba e siguiente fechanan: – pensioen di januari: 27 di december 2019 – pensioen di februari: 31 di januari 2020 – pensioen di maart: 28 di februari 2020 – pensioen di april: 1 di april 2020 – pensioen… Mas Informacion


text:
1. XCL: Na unda bo alanta y di ki tipo di famia bo ta bin?
ET: Mi a lanta prome na Playa, unda nos tabata biba na cas di mi difunto welo y wela. Despues nos a bay biba na Noord, y eynan mi a keda te cu awor. Mi ta bin di un famia Arubiano uni, cumi mama y tata y un 2 ruman grandi.
2. XCL: Kico ta e recuerdonan mas great cu bo tin di bo infancia y hubentud?
ET: Un di e cos nan mas cu mi ta corda di mi infancia ta mi welo, Freddy Saladin y mi wela, Emma Saladin, kendenan awor no t’ey mas. Nan tabata “malcria nos” hopi. Despues cu nos a bai biba na Noord, nos tabata keda na mi bisabuela, unda cu mi tabata hunga futbol pafo cu mi ruman y achter prima.
3. XCL: Unda bo a bai scol y ki tipo di studiante bo tabata?
ET: Mi a bay Reina Beatrix School cu ta un basis school y ora ma caba basis mi a bay Juliana School Mavo, mescos cu mi ruman. Mi tabata let op basta den klas y haña bon punto cu ta hopi importante, paso si un dia algo pasa mi y mi no por sigui cu mi sport cu mi ta stima cual ta futbol, mi mester tin un diploma den mi man pa mi por haya un bon trabou.
4. XCL: For di ki tempo bo a cuminsa hunga futbol?
ET: Wel prome cu futbol mi ruman y ami tabata bai karate. Pero despues di un torneo, nos a bisa nos mayornan cu nos no kier a bai karate mas. Mi carera den futbol mi a cuminsa cu mi 8 aña.
5. XCL: Cual tabata e teamnan cu bo a hunga pe na Aruba y kico tabata bo posicionnan?
ET: For di ora ma cuminsa te cu awor mi a hunga pa Bubali, nunca mi a cambia di team y nunca mi lo kier a cambia, mi a crece na Bubali y ta eynan mi lo kier keda hunga. Mi a cuminsa prome den defensa y mas despues mi a bira un medio campo.
6. XCL: Pakico bo ta gusta e wega aki asina hopi?
ET: For di ora cu mi a cuminsa hunga ma gusta hunga futbol y ta paso mi por expresa mi mes riba veld cumi amigonan y pasa pret.
7. XCL: Con bo ta haya cu futbol por improve na Aruba?
ET: Wel lo ta mas miho si tur club tin veld di yerba, pero ya porta e no ta posibel financieramente, pero esey lo ta hopi miho, tambe lo ta hopi miho si e coachnan na Aruba lo tin diploma di entrenado.
8. XCL: Cual ta bo teamnan favorito internacional y tambe bo hungadornan favorito?
ET: Mi club favorito ta Barcelona , p’ami e ra e miho club di mundo. Y ora ta tempo pa mundia cu weganan internacional mi tin mas c’un team favorito cual ta: Brazil, Argentina y Spaña. Mi hungadornan favorito ta Lionel Messi y e tambe ta mi idolo, Andres Iniesta y Neymar.
9. XCL: Kico ta bo rutina pa mante-ne bo mes riba nivel di training y tambe pa keda desaroya bo skills?
ET: Well mi no tin un rutina special, mi ta sigui mi trainingnan normal y tin biaha train riba mi mes.
10. XCL: Con bo a wordo aserca pa hunga den exterior?
ET: Mi a bay hunga un torneo cu seleccion di Aruba U-15 na Merca y eynan ami y tres hungador mas a wordo gescout. E otro tres hungadornan ta Moises Castro, Kyle Budhu Lall y Xander Wouters. Despues di esey nos a wordo aserca door di Martin Koopman, cu ta e Technical Director na AVB, kende tabatin e contactonan necesario pa bai core stage na Hulanda. Nos cuater a haña oportunidad pa core stage, Moises Castro y ami a bay FC Twente, den luna di februari, den winter. Durante nos evaluatiegesprek a keda bisa na nos cu si nos no mester a bai Aruba bek, nan lo a tuma nos di biaha. Despues di un siman cu nos a bin bek Aruba, FC Twente a bisa cu nan tabata kier nos pa 3 luna, pero nan team den Eredivisie a degrada y e ora nan no por a tuma nos mas. Den luna di augustus nos a ricibi e grato noticia cu FC Twente a aceptami, pa motibonan financiero nan por a tuma 1 di nos dos y mi ta hopi agradeci pa esey y mi lo demonstranan kico tur mi tin aden y cu nan no a hasi fout pa dunami e oportunidad pa ta parti di nan team di U-17.
11. XCL: Cu cual team y cual parti di Hulanda bo ta bai hunga?
ET: Mi ta hunga pa FC twente y cu ta den e stad Enschede den e provincie di Overijsel. E weganan ta tuma parti den diferente stad di Hulanda.
12. XCL: Kico ta bo soño y kico bo lo kier logra cu bo deporte?
ET: Mi soño ta pami por bira un futbolista profesional y yega Barcelona. Mi lo kier logra yega na e team nacional di Hulanda tambe.
13. XCL: Con bo ta spera cu e storia di bo carera como atleta lo inspira otronan cu lo kier yega leu den e deporte na Aruba?
ET: Mi ta spera cu mi storia lo ta un bon inspiracion pa tur e muchanan eyfo cu lo kier sobresali den nan deporte y algun dia lo yega nan meta.
14. XCL: Con bo a prepara mentalmente pa e move pa Hulanda?
ET: Den luna di Juli aserca door di “Latin-Caribe Sports Foundation” pa bai haci un otro tryout na Hulanda, mirando cu no a tende nada mas di FC Twente. Mi a bai pa un luna Hulanda y mientras cu mi tabata aya a ricibi e noticia di FC Twente. Nan tabata kier pa mi a keda di biaha, pero mi no tabata cla pa esey. Mi a bai Aruba bek pa un siman y pa asina dispidi di mi famia y amigonan. E no ta facil pa bai laga tur cos atras, bo famia, amigonan, bo pais pa bai biba na un otro pais cu otro cultura, pero ora bo tin un meta bo dilanti y si bo kier logre, mester ta para fuerte den bo sapatonan y tuma desicionnan dificil pa despues no regret.
15. XCL: Kico, ademas di skill y talento, ta haci un hende cu ta hunga futbol un bon futbolista?
ET: DISCIPLINA, mi ta haya cu pa bo yega leu den un sport bo mester tin disciplina, respeta bo coach, tende kico nan ta bisabo, nan no ta bisabo nada pornada, nan t’ey pa siñabo pa bo bay mas dilanti p’asina bo por progresa den e deporte cu bo ta practica. Mi ta haña tambe cu bo mester ta humilde, aunke porta e no ta haci bo e miho hungador, e ta haci bo un miho persona y mi ta haña cu pa bo ta un bon hungador, bo mester ta un miho humano prome.


text:
ORANJESTAD: Diahuebs mainta a tuma luga e prome ‘Openbare Bijeenkomst’ di Parlamento di Aruba. Aunke cu e punto di agenda tabata e proceso di formacion, reparticion di cartera y screening pa Gabinete Wever-Croes II loke mas a resalta, den mi opinion ta e manera con nos ta hiba politica na Aruba.
Como parlamentario nos mester ta critico pa cu nos mes como parlamentario pero tambe critico pa cu e mandatarionan, riba nan maneho pero tambe riba comportacion. Si nos por trece e parti critico aki na un manera constructivo, cu por yuda mehora e maneho y comportacion aki, sigur nos lo dal un paso mas pa dilanti pa un gobierno mas efectivo y asina un miho pais. Duna critica no ta solamente nos derecho como representante y sirbido di pueblo, e ta hasta nos deber pa tene nos mandatarionan skerpi, eherciendo e miho maneho posibel.
Politica semper lo hunga un rol na Aruba, e ta parti di ta bendiciona cu un gobierno democratico, na unda diferente partidonan ta lucha pa nan ideologia prevalece. Pero den esaki ban corda si cu nos ta comparti minimo un meta comun, cu ta un miho Aruba pa nos tur. Ban bira mas constructivo!


text:
Diasabra atardi den stadion Guillermo P. Trinidad tabata tin e encuentro tan spera entre Sv Britannia Frisian Flag cu tin 13 punto den 5 wega hunga contra di Riverplate cu 10 punto den 5 wega hunga tambe pa locual ta e campeonato 2016/17. E wega tabata di suma importancia pa ambos equipo tumando na cuenta cu Sv Britannia kier keda mantene su mes den top di e tabla di posicion y di otro banda Riverplate ta lucha pa keda den e prome 4 teamnan ariba tabla di posicion. E wega a cuminsa basta bon balansa unda cu ambos team tabata busca e goal di bai ariba den e prome mitar di wega. Tabata na di 29 minut di wega cu Richard van der Hoest cu ta drai rondi di su as y ta fusila Eugene Tromp keeper di Riverplate cu un potente tiro di un distancia basta bon. Di e forma aki e wega ta casi jega na final di prome tempo ora cu Sv Britannia Frisian Flag ta hanja un tiro liber y aki ta unda cu banki ta duna Franklin Ortiz e tarea pa ehecuta e tiro liber, cual tarea Franklin Ortiz ta cumpli pa pone e bala den net pa hasi e wega 2-0 pa Sv Britannia Frisian Flag y asina haltime ta bai aden tambe.
Den di dos tempo Riverplate a cuminsa hunga balo bruha y tabata tira hopi bala largo unda cu Derwin Donata tabata domina fasil y duna su medio campo e bala y akinan ta unda cu Sv Britannia Frisian Flag a tuma rienda di e wega y ta na 78 minut cu Jean Pierre Fingal cu ta aumente e score ora cu e ta manda un fusil den gol despues di a ricibi un paso perfecto pa hasi e wega 3-0. No ta pasa un minut cu Bruno Conceicao cu ta bolbe aumente e score ora e ta anota gol pa hasi e wega 4-0. Na di 80 min ta Bruno un biaha mas ta drenta for di e banda robes di e cancha y ta manda un fusil cu ta dal den pia di un hungador di Riverplate pa hasi e wega 5-0 na fabor di su team Sv Britannia Frisian Flag. E homber principal di e anochi aki pa Sv Britannia sigur tabata Derwin Donato cu a comanda e defensa di e muchanan di Paradera / Piedra Plat. Cu e victoria aki Sv Britannia Frisian Flag ta acumula 16 punto den 6 wega hunga y lo mester enfrenta Estrella diadomingo awor den C.D. Guillermo P. Trinidad. E wega di diadomingo awor lo bira e clasico di bario ora Sv Britannia Frisian Flag enfrenta Estrella.


text:
Departamento di Bida Familiar
Declaracion di Mision
Objetivonan di nos Departamento
Reconociendo e forsa y apoyo mutuo cu Iglesia mester representa den e hogar y igualmente e hogar den e Iglesia; departamento di Bida Familiar ta adopta e siguiente obhetivonan:
-
Cristo ta y mester wordo reconoci como e Salbador y cabes di cada hogar.
-
Reafirma y fortalese cada famia Adventista como e unidad elemental di dicipulado.
-
Produci material y oportunidadnan di aprendizaje den e marco di Iglesia y famia.
-
Crea un experiencia tipo “Famia di Dios” den cada Iglesia Adventista di Siete Dia.
-
Yuda famianan descubri y utilisa nan donnan spiritual den e comunidad cu nan ta rondona aparte di e prioridad duna na e hogar como e campo misionero mas importante.